U ponedeljak štrajk upozorenja u kompaniji FCA Srbija\n7 Dec 2017 - 14:02 Vesti Link\nKako prenosi Beta, Sindikat "Nezavinost" u kragujevačkoj fabrici Fijat Krajsler automobili (FCA) organizovaće u ponedeljak, 11. decembra jednosatni štrajk upozorenja.\nKako navode iz tog sindikata, štrajkom upozorenja žele da podsete rukovodstvo fabrike da nije ispunjeno ono što je dogovoreno posle letošnje obustave rada, rekao je agenciji Beta predsednik tog sindikata Zoran Stanić.\n"Štrajk upozorenja biće organizovan na radnim mestima, od 13.30 do 14.30, kako bi poslovodstvu, ali i Vladi Srbije kao suvlasniku fabrike, skrenuli pažnju da je naš požaj sve teži i da nema rezultata sporazuma potpisanog posle prestanka štrajka održanog pre pet meseci", rekao je danas Stanić.\nOn je naveo da ne očekuje veliki odziv radnika na poziv tog sindikata koji nema reprezentativnost, jer su, po njegovim rečima, zaposleni zaplašeni da ne izgube radno mesto.\n"Uslovi rada su sve teži jer je dosta radnika napustilo fabriku, a niko nije zaposlen. Ne znamo kakvi su rezulati rada komisije koja je trebalo da ispita organizaciju posla. Plate nisu povećane već su samo usklađene sa rastom inflacije, a neizvesna je isplata dogovorenih bonusa efikasnosti", kazao je Stanić.\nRadnici fabrike FCA bili su u generalnom štrajku od 28. juna do 18. jula. Rukovodstvo fabrike je pristalo da pregovara sa radnicima tek kad je prekinut štrajk i dogovoreno je povećanje plata od avgusta za 2,2 odsto i u 2018. za 4,5 odsto.\nDogovorena je i isplata bonusa i da se naknada za noćni prevoz udvostruči, kao i da u naredne tri godine zaposleni u FCA ne obustavljaju proizvodnju.


- Ne žele Uber i Car:go, neće ih biti. Ne postoji nijedan jedni razlog za bilo koju vrstu štrajka i nije korektno da se zaustavljaju građani - navela je Mihajlović.\nTAKSI BLOKADA BEOGRADA TRAJAĆE 24 SATA Taksisti koji su zatvorili Slaviju i okolinu najavljuju da će tu OSTATI CEO DAN\nPrema njenim rečima, grupa taksista koja štrajkuje je do sinoć bila u Radnoj grupi a onda su izašli.\n- Za 6.500 taksista, 98 odsto taksista je složno i ne vidim da iko pravi problem. Ne znamo koji su njihovi zahtevi, očigledno su lični ili neki drugi. Možemo da razgovaramo svaki dan, satima, ali hajde da vidimo koji su vaši zahtevi. Gospodo, nemate moralno pravo da izađete na put i blokirate građane - poručila je resorna ministarka.\nNema opravdanih razloga za štrajk\nPomoćnik ministra saobraćaja Saša Stojanović izjavio je da nema opravdanih razloga za štrajk taksista u Beogradu, koji su blokirali Trg Slaviju.\nStojanović je pokazao i izveštaj sa poslednjeg sastanka održanog 27. aprila, gde su, kako je naveo, taksisti učesnici izrazili zadovoljstvo, a onda se na sledećem sastanku koji je održan juče nisu ni pojavili. Prema njegovim rečima, taksisti imaju tri zahteva: Jedan je da ne žele da imaju taksi vozila sa sedam sedišta već sa pet, što je, kako navodi, juče na sastanku Radne grupe i dogovoreno da ostane pet.\nDrugi zahtev njihov je da se komunalnoj policiji ne daju veća ovlašćenja kako bi efikasnije kontrolisali nelegalan rad taksista i treći zahtev se odnosi na uslove profesionalnih vozača.\nJedini razlog samopromocija\nStojanović tvrdi da je jedini razlog za štrajk "samopromocija jednog taksi udruženja, navodeći da u Beogradu ima 6.500 taksista, a na ulici ih je samo 250".\n"Ne interesuje nas kako funkcioniše Uber u Hrvatskoj"\nŠto se tiče aplikacije "Car.go", Stojanović je kazao da niko ko digitalnom aplikacijom povezuje korisnike taksi usluga ne može da radi ako nema taksi dozvolu. Na pitanje kako "Uber" po istom principu funkcioniše u Hrvatskoj, pomoćnik ministra je kazao:\n"Nas ne interesuje kako funkcioniše Uber u Hrvatskoj”.\nNa pitanje da li će on danas primiti taksiste koji protestuju, Stojanović je kazao da oni mogu da dođu u Ministarstvo, da učestvuju u Radnoj grupi a da će ih danas primiti ako za to dobije nalog ministra.


Beta\t 7. oktobra 2016. 16:45\nMinistar spoljnih poslova Ivica Dačić izjavio je danas na otvaranju prvog dela izložbe o Jasenovcu da se svetu mora reći istina o stradanju Srba.\n“Svetu se mora reći istina o stradanju Srba. Ćutanje o zločinima je zločin i druga viktimizacija žrtava”, rekao je srpski šef diplomatije na otvaranju jednog segmenta izložbe srpske akademske dijaspore o Jasenovcu u Ministarstvu spoljnih poslova.\nDačić je naglasio da su saveznici u Drugom svetskom ratu odneli brojne pobede, ali da se postavlja pitanje da li je tada dobijena i bitka protiv fašisoidnih ideologija, poput nacizma i ustaštva, koje su bile tamnice naroda i fabrike smrti sa brojnim mučilištima i logorima istrebljenja.\nKako je naveo, otvaranje izložbe i potpisivanje sporazuma o saradnji srpske i jevrejske akademske zajednice na očuvanju kulture sećanja na žrtve je deo napora Ministarstva spoljnih poslova na sprečavanju revizionističkih tendencija.\nDanašna svečanost takodje je bila najava izložbe o Jasenovcu koja se pod pokroviteljstvom srpske akademske dijaspore organizuje u Njujorku u januaru sledeće godine.


Svaki budući Audijev RS model biće elektrifikovan › Made-in-Germany.rs\nSvi Audijevi novi RS modeli biće ubuduće elektrifikovani, kaže Rolf Mihl, direktor marketinga i šef prodaje Audija u intervjuu za Autocar, poručivši da novi plan kompanije podrazumeva vozila sa blagim hibridnim, plug-in hibridnim i električnim pogonom.\nZa sada jedini Audijev elektrifikovani automobil je RS6 Avant, karavan visokih performansi, koji je Audi upario sa 48-voltnim blagim hibridnim sistemom sa 4.0-litarskim twin-turbo V8 motorom od 591 KS i 800 Nm obrtnog momenta.\nOvaj automobil ubrzava od 0 do 100 km/h za 3,6 sekundi, maksimalno razvija 250 km/h, a snagu prenosi preko osmostepenog Tiptronic menjača i Quattro pogona na sva četiri točka, prenosi B92.\nMeđutim, Nemačka automobilska kompanija sada polako razvija novi poslovni plan koji ima za cilj da u ponudu uvrste i plug-in hibridne i potpuno električne RS modele. Ovi novi automobili trebalo bi da se pojave na tržištu do 2023. godine u obliku plug-in hibridnog modela RS4 i E-Tron GT RS-a.\nSa vraćenom kilometražom svaki drugi polovnjak u Nemačkoj\nOd MiG na 04/08/2020 / AKTUELNO / Ostavite komentar\nNemci kupuju sve više zlata


NSinfo: Turizam u Vojvodini u kontinuitetu beleži rast\nTurizam u Vojvodini u kontinuitetu beleži rast\nPotpredsednik Pokrajinske vlade Đorđe Milićević uručio\nje, zajedno sa predsednikom Privredne komore Vojvodine Boškom Vučurevićem, nagradu Privredne komore Vojvodine - „Kapija uspeha“ - najboljima u ugostiteljsko-turističkoj delatnosti u Vojvodini, u 2018. godini.\nNagradu „Kapija uspeha“ Privredna komora Vojvodine dodelila je 27. put za redom, onima koji postižu najbolje rezultate u oblasti turizma i ugostiteljstva. Prema rečima predsednika PKV Boška Vučurevića, nagrada se dodeljuju u različitim kategorijama, kao što su smeštajni kapaciteti, restoranske usluge, vinarije, čarde, turističke agencije. Vučurević je naveo da je odluka o dobitniku bila teška, što pokazuje da se turizam ubrzano razvija.\n... ap vojvodina, biznis, ekonomija, Novi Sad, posao, turizam


Napadač mačetom ranio dvije policajke u Belgiji\nNapadač koji je danas u popodnevnim satima uz povike “Allahu ekber” mačetom ranio dvije policajke u centru belgijskog grada Charleroi, preminuo je od zadobijenih rana pošto ga je policija upucala, saopćila je policija.\nPolicija je ranije na Twitteru navela da se napad dogodio u blizini lokalne policijske stanice i da je napadača upucao treći policajac, ali da je napadač živ. Potom je saopćeno da je preminuo od zadobijenih rana, prenosi AP.\nPolicija je na Twitteru također navela da su napadnute policajke “van opasnosti”.\nBelgijski premijer Charles Michel i ministar unutrašnjih poslova Jan Jambon osudili su napad u Charleroi, a Jambon je rekao da je analiza Službe za koordinaciju analiza prijetnji u toku.\nEkstremistički bombaši su ubili 32 ljudi u samoubilačkim napadima u Briselu u martu ove godine, a mnogi među militantima koji su izveli napade u Parizu u novembru 2015., u kojima je ubijeno 130 ljudi, živjeli su u Belgiji, podsjeća novinska agencija.


Vulin tvrdi: Vučić je pomogao Sergeju! – Gerila\nGerila > Politika > Vulin tvrdi: Vučić je pomogao Sergeju!\nVulin tvrdi: Vučić je pomogao Sergeju!\nobjavljeno na Oct. 15, 2020 u 12:44 pm\nIz Pokreta socijalista Aleksandra Vulina stigle su nove uvrede na račun opozicije. Ovog puta “lešinarom” je nazvan Sergej Trifunović, doskorašnji lider PSG, ali i tvrdnja kako mu je Aleksandar Vučić, šef SNS, svojevremeno pomogao!\nKako kažu iz Vulinove partije, Vučić je “pristojan čovek” koji se ne hvali time kome je i koliko pomagao.\n“Vučić, kao i svaki pristojan čovek, nikada nije govorio o tome koliko je pomogao Oliveru Ivanoviću i njegovoj porodici, pa, čak ni o tome koliko je svojevremeno pomogao i lešinaru Trifunoviću”, navodi se u saopštenju kojim su reagovali na to što je, kako kažu, Sergej Trifunović optužio Vučića da je umešan u ubistvo Olivera Ivanovića.\nKako je to tačno Vučić pomagao Trifunoviću, iz Vulinove partije ipak nisu pojasnili. Nisu pojasnili ni kako je to Vučić pomogao Oliveru i njegovoj porodici, osim ako pod tim nisu mislili to što je nevenčanoj supruzi ubijenog opozicionara nakon mučkog atentata obezbeđen poslanički mandat preko vladajuće stranke.


Calculus, ERP za najširu publiku | PC Press\nCalculus, ERP za najširu publiku\n10. maj 2014. 6. maj 2014. Nenad Veljković\nPoslovni softver odavno više nije namenjen samo velikim poslovnim organizacijama, što potvrđuje i Calculus rešenje koje predstavljamo.\nMala i srednja preduzeća obično izbegavaju nabavku specijalizovanog poslovnog softvera, pokušavajući na taj način da smanje troškove i nadajući se da je paket koji koristi njihov knjigovođa dovoljan. Ali za donošenje kvalitetnijih poslovnih odluka bitno je da podaci iz svih sektora budu na jednom mestu i lako dostupni menadžmentu. Takvo rešenje ne mora da bude skupo, a investicija se isplati kroz poboljšane poslovne rezultate.\nRešenje koje se uklapa u naš opis je Calculus ERP, integrisan softverski paket koji omogućava planiranje, upravljanje, kontrolu i računovodstvo svih resursa u preduzeću, a olakšava razmenu i integraciju informacija iz svih sektora. Na taj način ovaj softver omogućava efikasnije upravljanje i donošenje efektivnijih poslovnih odluka. Struktura rešenja Calculus ERP je takva da olakšava protok informacija između različitih poslovnih funkcija u preduzeću, kao i razmenu informacija između više organizacionih jedinica, bez obzira na to da li se nalaze na jednoj ili više udaljenih lokacija. To znači da menadžment kompanije lako može odabrati podatke na osnovu kojih će doneti odluke; može da posmatra jedan sektor ili poslovnu jedinicu, određenu poslovnu funkciju ili preduzeće u celini.\nCalculus je zasnovan na centralnoj bazi podataka u koju se slivaju sve informacije koje korisnici u sistem unose kroz neku od modularnih aplikacija koje rade na zajedničkoj platformi. To znači da se nakon implementacije ovog ERP‑a svi podaci u sistem unose samo jednom i potom su dostupni svima, prema definisanim pravima pristupa. Više nema potrebe da se podaci beleže u nekom drugom softveru, pa da se eksportuju i importuju da bi bili dostupni kroz ERP, što donosi veoma značajnu uštedu vremena u svakodnevnom radu – već na tom operativnom nivou Calculus opravdava uložen novac.\nPored uštede zbog efikasnijeg rada preduzeća, Calculus korisnicima omogućava i da smanje troškove licenciranja softvera, zahvaljujući tome što menja više raznorodnih paketa koji više nisu potrebni. Istovremeno, troškovi implementacije i održavanja jednog softverskog rešenja znatno su niži. Efikasniji rad se ostvaruje i zahvaljujući automatizovanim front office aktivnostima kao što su prodaja, marketing, proizvodi, upravljanje odnosima s klijentima… Kao i konfigurisanjem tako da zadovolji specifične potrebe klijenta. Tokom procesa implementacije, koja u zavisnosti od kompleksnosti poslovne strukture korisnika u proseku traje od jedne do četiri nedelje, definišu se način organizacije, poslovni procesi i svi transakcioni detalji. Precizno se podešavaju i organizacione jedinice, a ekranski prikazi prilagođavaju potrebama, tako da unos i pregled informacija budu što efikasniji. Calculus radno okruženje je veoma intuitivno, zbog čega se korisnici brzo naviknu i ovladaju njegovom upotrebom.\nZa 10 godina razvoja, Calculus ERP je prerastao u paket s velikim brojem modula koji se aktiviraju po potrebi za kompanije različitih delatnosti. Svi moduli rade integrisano i koriste iste podatke, ali je svaki prilagođen specifičnim potrebama određenog odeljenja ili sektora. Klijentima su na raspolaganju moduli za računovodstvo, upravljanje zalihama, proizvodnju, nabavku, prodaju, ljudske resurse, obračun zarada i druge potrebe.\nU savremenim uslovima poslovanja, ne samo mala i srednja, već i mikropreduzeća sve više imaju potrebu da automatizuju različite procese i da integrišu aplikacije radi optimizacije poslovanja. Uz veoma brzo prilagođavanje svim zakonskim promenama, Calculus predstavlja idealno rešenje koje iziskuje mala ulaganja a može doneti velike prednosti.\n← Specijalni sajamski popusti na BizIT-u\nNeograničene mogućnosti za ograničen budžet →


Svečano otvoreno 21. Svetsko prvenstvo u fudbalu - Sportske vesti - Savremenisport.com\nNaslovna :: Sportske vesti ::\tSvečano otvoreno 21. Svetsko prvenstvo u fudbalu\nSvečano otvoreno 21. Svetsko prvenstvo u fudbalu\nSvečanom ceremonijom na stadionu Lužnjiki u Moskvi otvoreno je 21. Svetsko prvenstvo u fudbalu (2018 FIFA Svetski kup), uz prisustvo 80 000 posetilaca na samom stadionu i više miliona ljudi pred TV ekranima u direktnom prenosu.\nOvogodišnje 21. Svetsko prvenstvo u fudbalu održaće se u periodu od 14. juna do 15. jula 2018. godine, na 12 stadiona u 11 gradova u Rusiji, u organizaciji Fudbalskog saveza Rusije i Međunarodne federacije fudbalskih asocijacija (FIFA), uz učešće 32 reprezentacije.\nCeremonija otvaranja 21. Svetskog prvenstva u fudbalu posvećena je Ruskoj tradiciji, uz izvođenje više muzičkih tačaka i uz učešće oko 500 igrača i gimnastičara, na čelu sa Robijem Viliajmsom (Robbie Villiams).\n-“Veoma sam srećan i uzbuđen što sam se vratio u Rusiju i učestvovao na ovako jedinstvenoj predstavi. U svojoj karijeri doživeo sam dosta toga, ali otvaranje FIFA Svetskog prvenstva u fudbalu pred 80 000 navijača na stadionu i više miliona ljudi širom sveta u direktnom prenosu, za mene predstavlja ostvarenje sna. - izjavio je Robi Vilijams\nNa kraju spektakularnog programa, pred 80 000 posetilaca na stadionu Lužnjiki i više miliona ljudi pred TV ekranima, predsednik Rusije Vladimir Putin i predsednik FIFA Đani Infantino zvanično su otvorili 21. FIFA Svetski kup.\nU čast svečanog otvaranja FIFA Svetskog kupa 2018, na Trgu Nikole Pašića u Beogradu, zvanično je otvoren “Mundijalski trg” u okviru koga će ljubitelji fudbala moći će da prate prenos svih utakmica 21. Svetskog prvenstva na video bimu i sa tribina bodre našu reprezentaciju.\n-Na „Mundijalskom trgu” biće emitovane sve utakmice na prvenstvu, a naravno da nas najviše zanima naša reprezentacija. Ovo je najveća sportska manifestacija posle Olimpijade i očekujemo velik broj gledalaca. Na ovaj način Beograd se pridružuje velikim gradovima koji organizuju javno gledanje utakmica na otvorenom – rekao je Goran Vesić, zamenik gradonačelnika Beograda.\nU premijernoj utakmici ovogodišnjeg Mundijala u 17:00 časova, po našem vremenu, sastaju se Rusija i Saudijska Arabija, u okviru grupe A. Takođe, programom takmičenja predviđeno je da za 32 dana koliko će trajati FIFA Svetski kup budu odigrane 64 utakmice.\nNajuspešnije reprezentacije u istoriji Svetskih prvenstava su: Brazil sa pet (5) osvojenih titula, Italija i Nemačka sa po četiri (4), Argentina i Urugvaj sa po dve (2) titule. Branilac titule sa prethodnog 20. Svetskog prvenstva u fudbalu je reprezentacija Nemačke koja je u finalu pobedila Argentinu sa 1:0 posle produžetaka.\n+ Nikola Kalinić te zove na Red Bull R...


JANJIĆ ZA INSAJDER: Tramp želi da sredi „nezavršene poslove“ u BiH – FER\nJANJIĆ ZA INSAJDER: Tramp želi da sredi „nezavršene poslove“ u BiH\nKatarina Antic\t2019-05-11T15:57:02+00:00\t11. 05. 2019.|Vesti|\nKomentarišući za Insajder sve učestalije posjete visokih američkih zvaničnika BiH, Janjić ističe da se u Vašingtonu već godinama ponavlja to da postoje „nezavršeni poslovi u BiH i na Kosovu“.\nTo je konstanta u američkoj spoljnoj politici i tu nema ništa novo. Ko god da je mislio će Amerikanci dići ruke od BiH nije imao dobru procjenu. Ova sadašnja republikanska administracija, koja u ogromnoj mjeri zavisi od vojske i američkog vojnoindustrijskog kompleksa, posebno ne smije da dozvoli da se uruši nešto što oni smatraju najvećim rezultatom američke spoljne politike u posljednjih nekoliko decenija. Takođe je vidljivo i to da Donald Tramp želi da ubrza procese kako bi mogao da optuži demokrate da su izgubili 20 godina u BiH, a da je on riješio problem. SAD će sve više i sve intenzivnije biti prisutne u regiji, a jedan od ciljeva je da se spriječi bilo kakva mogućnost oružanih sukoba, kao i sukoba niskog intenziteta – kaže Janjić.\nKao razloge za snažniji angažman SAD u BiH Janjić ističe dvije stvari, koje, prema njegovim riječima, „bodu oči“ administraciji u Vašingtonu: prva je jačanje ruskog uticaja u regiji dok kao drugi problem on navodi migrantsku krizu i opasnost od ulaska radikalnih islamista sa ratišta na Bliskom istoku u Evropu.\nOsvrćući se na sve očiglednije pritiske i zahtjeve da BiH nastavi približavanje NATO, čemu se najoštrije protivi predsjedavajući Predsjedništva BiH i lider SNSD-a Milorad Dodik, Janjić ocjenjuje da je „pohvalno to što je Dodik jasnu zauzeo stranu“, ali se, prema njegovim riječima, to može smatrati i „gubitničkom politikom“.\nJasno je da je Dodik stao na rusku stranu i on već dugo ne zavisi samo od sebe, već se stavio u ruke Rusije. BiH se trenutno drži vojne neutralnosti samo zbog pritiska Republike Srpske, a ne odlukom većine građana kakva je, recimo, situacija u Srbiji. Kad bi došlo do izjašnjavanja građana BiH većina bi vjerovatno bila za ulazak u NATO.\nMislim da će to pitanje morati da se rješava političkim putem i da članstvo u NATO trenutno neće biti prioritet ali će se za dvije ili tri godine pokazati da bez toga nema ulaska u EU. Tu se postavlja i pitanje ko će i dokle će predstavljati Republiku Srpsku u tom procesu – zaključuje Janjić.


Kome treba nova reklama "Najkija"?\nKome treba nova reklama „Najkija“?\nTanjug 10. septembra 2018. 09:55\nVAŠINGTON – Odluka „Najkija“ da pokrene politički kontroverznu reklamnu kampanju, sa likom zvezde američkog fudbala Kolina Kapernika, možda kompaniji neće doneti očekivani profit, jer potrošačima je izgleda dosta mešanja politike u njihov izbor prilikom kupovine.\nKapernik je još 2016. godine pokrenuo akciju klečanja igrača tokom izvođenja američke himne pred početak utakmice, u znak protesta zbog policijske brutalnosti prema crncima.\nČim je „Najki“ krenuo sa novom reklamom, učesnici „političkih predstava“ na društvenim mrežama bacili su se na posao. Patike „Najki“ su spaljivane, logo firme je uklanjan sa čarapa, a krah kompanije najavljivao je i predsednik SAD.\nIzgledalo je da Ameriku čeka još jedna runda opredeljivanja za neku od strana. Stvari se, međutim, ne odvijaju baš tako, piše Megan Mekardl, kolumnistknja „Vašington posta“.\nFirma „Morning Konsalt“, koja se bavi istraživanjem tržišta je, odmah po pojavi Kapernikovog lika na bilbordima „Najkija“, obavila anketu čiji rezultati pokazuju da je reputacija kompanije zaista pretrpela udarac zbog svoje neprikriveno političke reklamne kampanje.\nAnketa rađena na uzorku od 8.000 Amerikanaca pokazala je povoljan utisak o „Najkiju“ skoro prepolovljen – sa 69 na 35 odsto. Pored toga, procenat onih koji kažu da će najverovatnije kupiti neki proizvod kompanije pao je za 10 poena, sa 49 na 39 odsto.\nTo se moglo i očekivati jer političkom podrškom jednom delu polarizovanog društva svaka kompanija gubi kupce sa druge strane linije podela, ali računa da će joj se to isplatiti većom lojalnošću potrošača koji se slažu sa njenom porukom.\nIspostavilo se, međutim, da ovog puta odgovori nisu bili u skladu sa očekivanjima. Istina je da je procenat anketiranih republikanaca koji su rekli da najverovatnije neće bežati od kupovine patika „Najki“ pao sa 51 na 28 odsto, ali je isto tako pao i kod demokrata, doduše znatno manje – sa 57 na 52 odsto. Zainteresovanost za proizvode „Najkija“ pala i čak među crncima, sa 64 na 61 procenat, ali i kod mladih od 18 do 21 godine – ciljne grupa kompanije – za skoro 20 poena, sa 64 na 46 odsto.\nRazličite grupe u odgovorima navele su različite razloge, ali u svakom slučaju, nova kampanja „Najkija“ je izgleda situacija u kojoj svi gube.\nIako anketa nije kompletna slika američkog javnog mnjenja, a „Najki“ ukazuje na dobru onlajn prodaju pocetkom septembra, anketa pokazuje da bi kompanije trebalo dobro da razmisle pre nego što politikom pokušaju da „oboje“ ljudske odluke o tome šta da kupe.\nU tekstu se navodi da, pošto je Amerika podeljena – geografski demografski i politički – sve više kompanija počelo je da iskorišćava političke identitete. Rezultat je svet u kome svaka odluka, čak i koju vrstu brze hrane trošimo, dobila politički aspekt.\nBorba za principe je važna, ali Amerikancima je nakon takve borbe potreban prostor u kome mogu da se odmore i oporave, ne prolazeći kroz agoniju koja marka žvakaćih guma je politički najprivlačnija.\nKao što političke preprike koje traju 24 sata sedam dana u nedelji, troše snagu potrebnu za važnije borbe, komercijalizacija politike slabi poruku koja treba da se čuje. Za nekog ko pokušava da uveri svet u ispravnost onoga za šta se zalaže, povezivanje za reklamnom reklamom nije od pomoći. Zbog toga je anketa „Morning Konsalta“ ohrabrujući znak, konstatuje Mekardlova i dodaje da će kompanije možda to shvatiti i usmeriti se na pravljenje dobrih proizvoda, prepuštajući politiku političarima i glasačima.\n„Il Manifesto“: Članice EU i migranti, kako kome…\nPeking podržava jačanje upravljanja medijima u Hongkongu\nNaučnici:Preživljavanje leptira zavisi od njihove boje


Gagi Jovanović se oglasio nakon prijema u bolnicu - 29.06.2021, Sputnik Srbija\nGagi Jovanović se oglasio nakon prijema u bolnicu\nGlumac Dragan Jovanović primljen je u Klinički centar u petak u dva ujutru zbog nesnosnih bolova u stomaku. Međutim, sada se oglasio i kaže da je sve u redu i... 29.06.2021, Sputnik Srbija\nNa pitanje da li je pušten kući, rekao je:„Nisam još, ali trebalo bi uskoro. Sve je u redu, dobro sam, sve je okej.“Ovo nije prvi put da glumac ima ozbiljnih zdravstvenih problema. Pre tri godine se povukao iz glume zbog diskus hernije, prenose Novosti.Pogledajte i kako je Dragan Jovanović govorio za Sputnjik o tome kako je sačuvao ono dečačko u sebi, koliko su na njegov razvoj uticali deda Sekula, supruga Branka i ćerka Anđela, govori u emisiji „Dok anđeli spavaju“\nvesti, dragan jovanović, bolnica, klinički centar, društvo\n09:47 29.06.2021 (Osveženo: 03:14 26.08.2021)\n© Sputnik / Aleksandar MilačićDragan Jovanović\nGlumac Dragan Jovanović primljen je u Klinički centar u petak u dva ujutru zbog nesnosnih bolova u stomaku. Međutim, sada se oglasio i kaže da je sve u redu i da je posredi bio gastritis.\nNa pitanje da li je pušten kući, rekao je:\n„Nisam još, ali trebalo bi uskoro. Sve je u redu, dobro sam, sve je okej.“\nOvo nije prvi put da glumac ima ozbiljnih zdravstvenih problema. Pre tri godine se povukao iz glume zbog diskus hernije, prenose Novosti.\n„Poslednjih godina trpim velike bolove u leđima prouzrokovane diskus hernijom. Posle svake predstave koju odigram osećam se veoma loše, treba mi nekoliko dana da se koliko-toliko oporavim“, rekao je svojevremeno Jovanović.\nPogledajte i kako je Dragan Jovanović govorio za Sputnjik o tome kako je sačuvao ono dečačko u sebi, koliko su na njegov razvoj uticali deda Sekula, supruga Branka i ćerka Anđela, govori u emisiji „Dok anđeli spavaju“


Početna/BBC vesti/Korona virus: Kako da sačuvamo prijateljstva u vreme pandemije\nOstanite kod kuće je jednostavna poruka, ali dok se različite zemlje otvaraju i nude uputstva o fizičkoj udaljenosti, sve je više različitih interpretacija toga – naročito među našim prijateljima.\nKada je ljudima u Madridu konačno bilo dozvoljeno da se, posle šest nedelja karantina, sretnu sa najviše deset prijatelja, neki su jedva dočekali da se okupe oko piva u bašti omiljenog bara ili da prirede večeru u svom stanu.\nAli drugi nisu bili sigurni kako da se druže, a neki su se čak našli i u situaciji da kritikuju ponašanje različitih ljudi u svom okruženju.\n„Pokušavamo da organizujemo sastanak veće grupe u kući našeg prijatelja ovog vikenda, a meni se čini da sve to izaziva određene tenzije”, kaže Amber, 40-godišnjakinja koja nas je zamolila da ne koristimo njeno prezime.\nUčenje na otvorenom – odgovor na smrtonosnu bolest pre 100 godina\nNeki od njenih prijatelja, a svi su u tridesetim ili ranim četrdesetim godinama, su nervozni zbog lakomislenog odnosa jednog od njih prema merama protiv širenja virusa.\nTa žena im je rekla kako joj je „previše naporno” nošenje maske u samoposlugama, bez obzira što su one obavezne u Španiji.\n„To je tranziciona faza i…normalno, ljudi počinju da gledaju jedni druge sa podozrenjem”, kaže Amber.\nGarvin Volf van Dernot, 21-godišnji student iz Ejvona u Koloradu, jednom od prvih mesta u Americi koje je počelo da se otvara, je takođe nervozan u vezi viđanja sa svojim prijateljima koji nisu toliko oprezni kao on.\n„Neki održavaju male žurke ili okupljanja na kojima sve preporuke padaju u vodu”, kaže on.\nU to ubraja i razvoženje kolima u kojima ljudi sede vrlo blizu jedni drugima i odbijaju da nose maske preko lica, što se u njegovoj zemlji preporučuje.\n„Sve je to vrlo konfuzno u trenucima kada i dalje brojimo mrtve…a ljudi se ponašaju kao da je za njih epidemija završena”, kaže Volf van Dernot.\nOn je primetio da je postalo teško razgovarati sa ljudima koji ne poštuju preporuke, pa je tako jednom prilikom ostavio sarkastične komentare na Snepčetu jedne devojke, koja ga je potom isključila sa svoje priče.\nIako nisu bili bliski, on misli kako u budućnosti više neće razgovarati.\nZašto postavljamo različita ograničenja?\nDr Kejt Hamilton-Vest, zdravstveni psiholog sa Univerziteta u Kentu u Engleskoj, objašnjava da je, iako mnogi ljudi dobro razumeju poruku da se „mora ostati kod kuće ako je to moguće” za vreme karantina, u „ljudskoj prirodi” da različite vrste ponašanja i reakcija ispoljavaju kada vlade i institucije ljudima daju veći izbor.\nOvo je delom zbog toga što različiti tipovi ličnosti mogu da budu manje ili više skloni riziku ili da imaju drugačije prioritete.\n„Zaštita drugih, na primer, je nešto što ljudi vrednuju na različite načine…za neke ljude to može da bude manje važno nego, recimo, samostalno donošenje odluka”.\nU Švedskoj, u kojoj nikada nije bilo zatvaranja, istraživači sa Univerziteta Lund su zaključili da je najsnažniji indikator verovatnoće da će ljudi poštovati preporuke, njihova volja da se prilagode postupcima koji će ići u korist drugima.\nOni su procenjivali ovu vrstu odgovornog, društvenog ponašanja kroz seriju anketa i eksperimenata baziranih na različitim igrama i proceni toga koliko bi ispitanici bili spremni da druge izlože riziku ne bi li zaradili više novca za sebe.\nPonašanje koje je išlo u korist društva je ukazivalo na poštovanje fizičke razdaljine i higijenskih mera, kupovinu pamučnih maski i pribavljanje informacija o Kovidu 19.\nDrugi mogući ključni uticaji, kaže Hamilton-Vest, uključuju informacije koje dobijamo iz različitih medija, od prijatelja, porodice ili od medicinskih stručnjaka, kao i iz sopstvenog iskustva baziranog na ranije preležanim bolestima.\nTako, na primer, svi oni koji su generalno dobrog zdravlja i koji ranije nisu imali ozbiljnijih bolesti, mogu da smatraju da su male šanse da će se zaraziti virusom, bez obzira na dokaze koji ukazuju da čak i mladi, zdravi ljudi umiru od Kovida 19.\n„Mi težimo stvaranju onoga što nazivamo ličnim modelom bolesti”, objašnjava ona.\n„Svi mi imamo različite percepcije toga kakvi bi simptomi mogli da budu ukoliko se zarazimo, koliko dugo bi mogla bolest da traje, koliko bi efikasna mogla da bude terapija”.\nOvi lični modeli mogu da budu povezani i sa tim kako smo subjektivno doživeli ovu krizu.\nAko, na primer, živimo sa nekim ko je u rizičnoj grupi ili ako znamo nekoga ko se razboleo ili ko je umro od Kovida 19 tokom pandemije, to može da utiče na to koliko ćemo biti oprezni u društvenim interakcijama onog trenutka kada preporuke budu ukinute.\nAmber se u Madridu bavila neslaganjem među prijateljima i već je primećivala razliku između onih koji su karantin proveli u stanovima u centru grada i onima koji su se šunjali „bogatim, zelenim predgrađima ili po planinama…i izlazili svakoga dana sa svojim psima”.\nOvi prvi su osećali neposrednu pretnju svaki put kada bi izlazili iz kuća u jeku pandemije i ona veruje da je to razlog zbog kojeg su oni sada oprezniji pri druženju.\nS druge strane Australijanac Aleksandar, 34-godišnjak koji se u Rimu bavi osnivanjem startap kompanija, kaže da je među njegovim prijateljima bilo „vrlo malo napetosti” i da su se svi brzo adaptirali na ponovne izlaske u barove, iako kaže da su radije birali bašte na otvorenom i da su se okupljali u manjim grupama.\n„Svi poštuju pravila jer na to gledaju kao na građansku dužnost”.\nOn pretpostavlja da je razlog zbog kojeg se njegova najuža grupa prijatelja ponašala na sličan način to što je bila sastavljena od ljudi koji su imali slična iskustva po pitanju pandemije, uključujući i to da niko od njih u gradu nije poznavao nekoga ko je imao potvrđen slučaj korona virusa.\nKako da razgovarate sa prijateljima sa kojima se ne slažete\nDok je razumevanje ili makar saosećanje sa onima koji imaju drugačije pristupe socijalnom distanciranju prvi, ali ključan korak, jednostavno slaganje ili neslaganje sa prijateljem možda nije ni opcija.\nKao što to nije slučaj u drugim sukobima, ovde ponašanje vašeg prijatelja može biti rizično za vaše, i zdravlje drugih osoba sa kojima dolazite u kontakt, kao i za njegovo sopstveno.\nKirmajer upozorava da direktna konfrontacija sa onima koji krše pravila može rezultirati da oni zauzmu odbrambeni stav i dodaje da je važno da unapred prihvatite da na kraju krajeva „mi nemamo upliv u to da li će neko promeniti svoje stavove ili neće”.\nU svakom slučaju, postoje trikovi koji mogu da pomognu da se ovako komplikovani razgovori pojednostave.\n„Umesto da optužujete prijatelja za neodgovorno i nepromišljeno ponašanje, više će pomoći da se fokusirate na sopstveni sistem vrednosti i iskustvo i da pokažete da to dolazi iz osećaja brige i pažnje, a ne iz viših moralnih pobuda”, kaže Kirmajer.\nAko se čini da vaš prijatelj nema nameru ili mogućnost da promeni svoje ponašanje, sledeći korak je „donošenje odluke da li ćete da zadržite kontakt sa tom osobom, u fizičkom smislu”, kaže Hamilton-Vest.\n„Ako će to za vas ili vaše prijatelje biti rizično, onda je sasvim razumno da kažete da ,,u stvari, niste u mogućnosti da budete sa tom osobom u ovom trenutku… I da ne želite da budete odgovorni za prenošenje virusa svojim drugim prijateljima”.\nOna kaže i da je takođe važno da konstantno pratite šta se dešava pri društvenim okupljanjima na koje ste pristali da odete.\nUkoliko se, na primer, pojavite na rođendanu prijatelja na kojem se očekivao manji broj ljudi, ali na kraju završite u protoriji sa njih 20, gde je distanciranje nemoguće, prihvatljivo je da „im kažete da se ne osećate bezbedno u ovakvoj situaciji i da ćete da odete svojoj kući”.\n„Koncept toga šta je za vas dobar prijatelj u ovom trenutku mora da se promeni i ja mislim da je za nas jako korisno da o tome razmišljamo”, kaže Hamilton-Vest.\nVirus korona u Indiji :Doktorov ples koji je nasmejao Kovid pacijente\nDa li bi trebalo da prekinete veze sa svojim prijateljem zbog Kovida?\nPsiholozi se slažu da ukoliko se stalno sukobljavate sa prijateljem oko toga kako bi trebalo da izgleda vaše druženje, to može da ostavi dublje tragove u vašem odnosu.\nU svakom slučaju, i Kirmajer i Hamilton-Vest upozoravaju na to da bi trebalo da se pazite naglih rešenja koja bi mogla trajno da ih udalje iz vašeg života.\n„Svi bi trebalo da budemo u stanju da sami odlučimo koje su to stvari o kojima nema pregovora u odnosu…ali, to mora da bude u skladu sa realnošću da pandemija nije nužno trenutak u kojem bi trebalo donositi nagle i finalne odluke koje se tiču naših prijateljstava”, kaže Kirmajer.\n„Moj savet je da se zapitate neke stvari pre nego što okončate prijateljstvo. Pre svega, da li ova teškoća odslikava neki širi obrazac ponašanja i nekog trenutnog problema ili je je specifičan za preporuke koje se tiču fizičkog distanciranja?”\n„Takođe, da li ste uopšte pokušali da podelite svoje nezadovoljstvo i brigu sa svojim prijateljima? Da li ste se otvorili prema nekome po tom pitanju?”\nOna sugeriše da prijateljstva do kojih vam je stalo mogu da budu sačuvana otvaranjem novih mogućnosti; kao što su na primer održavanje kontakta putem društvenih mreža ili video poziva ili izbegavanje diskusija na temu Kovida 19, sve dok kriza i dalje traje.\n„Kada jednog dana izađemo iz ove situacije i kada dođemo do tačke u kojoj nervoza više nije na tako visokom nivou, možda ćemo doći do saznanja da smo uspeli da sačuvamo prijateljstvo”, slaže se Hamilton-Vest.\n„Mislim da je šteta da izgubimo prijatelje zbog ove situacije koja je tako teška za sve nas”.


Niče novi zatvor u Crnoj Gori za 200 „stanara“ - Sputnjik Srbija\n09:12 22 Jun 2021\nNiče novi zatvor u Crnoj Gori za 200 „stanara“\n14:53 10.05.2021 Preuzmite kraći link\nVlada Crne Gore planira da u Mojkovcu izgradi zatvor u kome bi moglo da se smjesti 200 zatvorenika.\nIzgradnjom novog zatvora u Mojkovcu, "rasteretiće" se postojeći kapaciteti u spuškom UIKS-u i bjelopoljskom zatvoru. Tako će se dobiti 200 dodatnih mjesta za pritvorena i zatvorena lica. To će omogućiti i premještaj iz dva već psotojeća zatvora. Situacija sa korona virusom je uticala na aktivnosti oko plana za ovaj projekat, ali Ministarstvo pravde Crne Gore odgovorno preduzima sve aktivnosti kako bi se ovaj plan realizovao. Razlike u nadzornom sistemu u odnosu na postojeće zatvore će biti u smislu što će novi nadzorni sistem pratiti savreme tehničke standarde u ovoj oblasti. Zatvor u Mojkovcu će se graditi na lokaciji Stevanovac koja je površine 48,574m2.\nIzgradnja Zatvora u Opštini Mojkovac nije započeta, saopšteno je iz Ministarstva Pravde za portal " Dan". Kako su naveli, u toku je izrada tehničke dokumentacije, koja će biti finansirana grant sredstavima Investicionog okvira Zapadnog Balkana (WBIF) u iznosu od 1.200.000,00 eura.\nOvu tehničku pomoć realizuje konzorcijum WBIF Infrastruktur Prodžekt Faciliti 7 (IPF7), period realizacije je početnim planom bio planiran za novembar 2019 – mart 2021. godine, ali zbog situacije koja je izazvana koronavirusom, ovaj rok je pomjeren za septembar 2021. godine- saopšteno je iz Ministarstva pravde za portal "Dan".\nNakon izrade tehničke dokumentacije pristupiće se izgradnji zatvora u Mojkovcu.\nPlanirano odjeljenje za zene\nPlanirane su prostorije za boravak žene kojima je određen pritvor kao mjera koja se može preduzeti prema okrivljenoj za obezbjeđenje njenog prisustva i za nesmetano vođenje krivičnog postupka.\n„Licima ženskog pola kojima će biti izrečena krivična sankcija kazna zatvora, izrečenu kaznu će i dalje izvršavati u Odjeljenju za žene u Upravi za izvršenje krivičnih sankcija, čije je sjedište u Spužu, s obzirom na mali broj žena koje izvršavaju ovu krivičnu sankciju na osnovu dosadašnih podataka koji su analizirani i uslova tretmana ženske populacije prilikom izvršenja krivičnih sankcija“, precizirali su iz ministrastva.\nZapoliće 110 službenika\nImajući u vidu propisane minimalne standarde (0,6 zaposlenih po zatvoreniku), kao i planirani smještajni kapacitet u novom ztvoru u Mojkovcu, potrebno je zaposliti 110 zaposlenih. Vlada Crne Gore će, navode iz ministarstva, blagovremeno planirati nova zapošljavanja kako bi osigurala usklađenost s aktivnostima obuke zaposlenih u novom zatvorskom objektu.\nUlaganje od 16.200.000,00 eura\nIzgradnja Zatvora za sjevernu regiju Crne Gore u Opštini Mojkovac će se finansirati sredstvima kredita Banke za razvoj Savjeta Evrope (CEB-a) u iznosu od 15.000.000,00 eura i grant sredstvima WBIF u iznosu od 1.200.000,00 eura (ukupno 16.200.000,00 eura).\n„Odlukom o zaduživanju Crne Gore za 2020. godinu („Službeni list CG“ 74/2019 od 30.12.2019. godine), predviđeno je da se Država Crna Gora zadužuje kod Banke za razvoj Savjeta Evrope (CEB), za potrebe Ministarstva pravde, za izgradnju kapitalnog objekta - Zatvor u Mojkovcu, u iznosu do 15.000.000,00 eura. Takođe, projektna prijava Ministarstva pravde je usvojena i dobijena su bespovratna sredstava od 100% u okviru Zapadnobalkanskog investicijskog okvira (WBIF), u novčanom iznosu od 1.200.000 € TA grant. Međutim, precizniji iznos novčanih sredstava koji su neophodni za izgradnju ovog zatvora znaće se tek nakon izrade tehničke dokumentacije“, objasnili su iz Ministrastva.\nMojkovac, Crna Gora, zatvor


Obrazovanje - Migrationsverket\nSkola – bosniska/kroatiska/serbiska\nDeca azilanti imaju pravo da pohađaju školu. Odrasli, međutim, moraju sačekati dok dobiju boravišnu dozvolu pre početka bilo kakvih studija.\nSva deca koja traže azil, kao i mladi, imaju pravo da pohađaju predškolsku ustanovu i školu. Dužnost je opštine u kojoj deca žive da im obezbedi pohađanje škole pod istim uslovima kao druga deca i mladi u opštini. Ovo se odnosi na predškolsku ustanovu, osnovnu školu i višu srednju školu. Da bi imali pravo da pohađaju višu srednju školu, mladi koji traže azil moraju započeti studije pre nego što napune 18 godina.\nMala deca takođe imaju pravo da pohađaju predškolsku ustanovu\nMala deca koja su napunila godinu dana imaju pravo da pohađaju predškolsku ustanovu dok njihovi roditelji rade ili studiraju. Od jesenjeg perioda godine u kojoj dete puni tri godine, ono ima pravo na 15 sati boravka u predškolskoj ustanovi nedeljno bez plaćanje ikakve naknade. Predškolska ustanova ne služi samo čuvanju dece dok roditelji rade ili studiraju. Dete može imati korist i razvijati se, učestvovanjem u predškolskim aktivnostima čak i ako njegovi roditelji ne rade ili studiraju.\nOpštine su zadužene za škole\nOpština u kojoj živite je zadužena da deca i mladi koji traže azil imaju pristup predškolskoj ustanovi i školi pod istim uslovima kao i svi drugi koji žive u opštini.\nZavod za migraciju ne može dostaviti opštini informacije o deci koja traže azil bez odobrenja njihovih roditelja. Možete dati saglasnost Zavodu za migraciju, koji će tada opštini poslati informacije o imenu Vašeg deteta, datumu rođenja, jeziku, zemlji porekla, i broju predmeta. Takođe se možete i sami obratiti opštini sa obaveštenjem da želite da Vaša deca pohađaju školu ili predškolsku ustanovu.\nPročitajte više o školama i obrazovanju u Švedskoj\nna engleskom: http://www.informationsverige.se/Engelska/Barn-och-foraldrar/Pages/Skolan-i-Sverige.aspx\nPročitajte više o pravima dece koja traže azil na stranicama o deci (na engleskom)\nLast updated: 16 siječnja 2018\nZdravstvena i bolnička zaštita


KULTIM - književnost, poezija, stvaralaštvo, kultura » Blog Archive » NOVOGODIŠNJI KONCERT BF\nNOVOGODIŠNJI KONCERT BF\nBeogradska Filharmonija i dva Darka - dirigent Butorac i violinista Piler\nBeogradska filharmonija održaće 14. januara u Kolarčevoj zadužbini Novogodišnji koncert po julijanskom kalendaru pod dirigentskom upravom jednog od najperspektivnijih mladih dirigenata u SAD Darka Butorca i solistom, talentovanim mladim violinistom Darkom Pilerom.\nU Ciklusu Nove godine Beogradska filharmonija je održala koncerte posvećene dolasku Nove godine: jevrejske, muslimanske, po gregorijanskom kalendaru, predstoji 14. januara koncertna proslava po julijanskom kalendaru i kineske 11. februara. Na koncertnom programu pretposlednjeg koncerta iz ovog ciklusa i prvog u 2011. godini Beogradske filharmonije je muzika iz popularnih opera naših i ruskih kompozitora koji su u svojim delima koristili folklorne elemente. Na programu je Simfonijski triptihon “Koštana” Petra Konjovića, “Grlica” iz baleta “Ohridska legenda” Stevana Hristića, “Ciganske melodije” Pabla de Sarasatea, “Balkanske igre” Blagojevića, “Marš na Drinu” Biničkog, “Ples Lakrdijaša” iz opere “Snjeguročka” Rimskog Korsakova kao i “Bumbradov let”, deo opere “Car Saltan” istog autora i “Golak” iz opere “Soročinski sajam” Modesta Musorgskog.\nButorac je rođeni Beograđanin koji se preselio u Sijetl, SAD, kada je imao deset godina. Profesionalnu karijeru započeo je pre šest godina kada je osvojio zlatnu medalju na Međunarodnom takmičcenju u Ukrajini. Ovaj uspeh doneo mu je angažmane na četiri kontinenta tokom 2006. do 2008. godine. Diplomirao je na Indijana univerzitetu gde je dirigovao na više od 30 koncerata izvedenih sa pet vodećih školskih orkestara, diplomirao je i violončelo na Univerzitetu u Torontu. Jedan je od najmlađih muzičkih direktora u Americi, Butorac je muzički direktor Mizula simfonije od 2007.godine, dirigovao je Orkestrom iz Otave, Čarlston simfonijom, Kanton simfonijom, Montana lirik operom i bio je glavni dirigent Malerovog festivala u Sijetlu. Nastupao je sa Trondhajm simfonijom u Norveškoj, Mendoza simfonijom u Argentini, Ksiamen filharmonijom u Kini, Simfonijskim orkestrom u Ukrajini kao i Đuzepe Verdi orkestrom u Parmi.\nSolista na Novogodišnjem koncertu Beogradske filharmonije biće Darko Piler, 15-godišnji violinista koji je sa dve godine starijim bratom Danijelom, harmonikašem i sestrom Sandrom, violinistkinjom, pobedio u šou programu “Ja imam talenat” posvećenom otkrivanju talenata. Zahvaljujući novčanoj nagradi, porodica Piler je Darka i Danijela poslala na školovanje u Beč u kome su rođeni i živeli kao dečaci a jesenas su položili audiciju i primljeni na Bečki konzervatorijum. Muzički trio Piler iz Beograda, poznat je sugrađanima koji su godinama imali priliku da ih slušaju u Knez Mihailovoj ulici. Ljubav prema muzici razvili su u ranom detinjstvu kada su dobili prve instrumente: Danijel je imao osam, Darko šest, a Sandra sedam godina. Za nekoliko godina uličnih nastupa gotovo da nije bilo prolaznika koji nije stao da čuje talentovane Pilerove.


ZVANIČNO: SUPERLIGA SE NASTAVLjA 30. MAJA, IGRAJU SE JOŠ 4 KOLA DO KRAJA! :: Semberija INFO ::\nIzvršni odbor Fudbalskog saveza Srbije odlučio je nakon sastanka u sredu da se fudbal u Srbiji nastavlja po modelu bez plej-ofa u Superligi i Prvoj ligi Srbije.\nKao što je i najavljrno prethodnog dana, klubovi će odigrati preostala četiri kola, nakon čega će biti zaključena tabela, odluka je Izvršnog odbora FSS o nastavku fudbala posle epidemije korona virusa.\nOdlučeno je da nastavak fudbala bude zakazan za 30. maj, i da se do kraja odigraju preostala 4 kola bez plej-ofa.\nPrema najavamo, ne bi trebalo da bude ispadanja, već će naredne sezone Superliga biti proširena na 18 ekipa i igraće se po novom modelu, bez plej-ofa sa dvokružnim sistemom u kojem će biti odigrana 34 kola.\nSuperliga će biti dopunjena sa dve ekipe iz Prve lige Srbije, gde će se u poslednja četiri kola voditi velika borba za ulazak u elitu između Grafičara, Metalca i Bačke, dok svoju šansu vrebaju i Zlatibor, Kabel i Kolubara.


ZRENJANIN I BANAT UBUDUĆE SPREMNIJI ZA REAGOVANJE U VANREDNIM SITUACIJAMA | ZR KLIK\nZRENJANIN I BANAT UBUDUĆE SPREMNIJI ZA REAGOVANJE U VANREDNIM SITUACIJAMA\nU Hotelu Vojvodina danas je održana završna konferencija projekta pod nazivom „Zajedničko upravljanje rizicima od poplava“, koji realizuju Regionalni centar za društveno-ekonomski razvoj Banat kao nosilac projekta i Međuopštinska razvojna asocijacija za upravljanje vanrednim situacijama ADVEST iz Temišvara, u okviru IPA Programa prekogranične saradnje Rumunija-Republika Srbija. Podršku za uspešnu realizaciju dao je Grad Zrenjanin i Ministarstvo unutrašnjih poslova Republike Srbije.\nCilj ovog projekta bio je podizanje nivoa bezbednosti stanovnika u pograničnom području u pogledu rizika od poplava, odnosno razvoj integrisanog prekograničnog sistema za upravljanje i prevenciju poplava koji će unaprediti kapacitete i pripremljenost nadležnih organa lokalnih samouprava u Banatu i okrugu Timiš. Kako bi se postigao navedeni cilj, u okviru projekta realizovan je čitav niz aktivnosti koji su predstavljeni na konferenciji zajedno sa postignutim rezultatima.\nUkupa vrednost projekta je 828.080,00 evra, projekat se raealizuje u periodu od aprila do decembara 2016. godine.\n-Projekat „Zajedničko upravljanje rizicima od polava“ nastao je kao odgovor na potrebu i činjenicu da su nas u predhodnom periodu zadesile velike poplave i kao takav odobren je u okviru IPO programa prekogranične saradnje Rumunija-Srbija- rekla je direktor Regionalnog centra za društveno-ekonomski razvoj Banat, Irena Živković.\n-Grad Zrenjanin je prepoznao značaj ovog projekta još na početku, tako da smo pružili punu podršku samoj realizaciji. Nama je u velikom interesu da podignemo liniju bezbednosti stanovnika u pogledu rizika od poplava, a samim tim kao preduslov za sve to je da opremimo neke naše jedinice. Mi smo ove godine drugačije organizovali naše odeljenje za vanredne situacije i vrlo smo blizu realizacije samog organizovanja i jedinice za vanredne situacije. Nadam se da će se ova oprema koristiti samo u preventivne svrhe- rekao je gradonačelnik Zrenjanina, Čedomir Janjić.


On je u intervjuu za Blic rekao da će povećanje u javnom sektoru uslediti od novembarske plate, koja se isplaćuje u decembru.\n"Trenutno su razgovori sa MMF u toku, a ohrabruje nas suficit u budžetu koji je u avgustu iznosio 46,6 milijardi dinara", rekao je Mali.\nNa pitanje "Blica" da zvanične najave ukazuju da bi povećanje plata u javnom sektoru moglo da bude i veće od šest odsto u proseku, koliko je ekonomski opravdan rast, Mali odgovara:\n"Prema najavama predsednika Vučića, najveće povećanje osetiće medicinski radnici, pre svega sestre, a zatim doktori. Tako da će povećanje prosečno biti veće od šest odsto."\nTakođe od sledeće godine preduzeća će moći da daju povećanje od dodatnih pet odsto, jer se ukida Zakon o privremenom uredjivanju osnovica za obračun i isplatu plata.\nMali najavljuje i da će svi penzioneri dobiti povećanje od pet do 5,5 odsto, i to prema "švajcarskom" modelu. "U narednim nedeljama znaćemo koliko će tačno povećanje iznositi, reč je o sistemskom rešenju. Mislim da je to najpravedniji model, jer se indeksacija vrši svake godine, a visina penzija zavisi od toga kolika je stopa inflacije i koliko su porasle plate", kaže Mali.\nPonovio je i da će oko 1. decembra svi penzioneri dobiti jednokratnu pomoć od 5.000 dinara, a povećanje će uslediti od 1. januara iduće godine. U budžetu za narednu godinu će, kako kaže, naglasak biti na javnim investicijama i u tu svrhu će biti izdvojeno 250 milijardi dinara.\nZa iduću godinu projektovani privredni rast je četiri odsto, a rast ukupnih investicija očekuje se da bude 9,2 odsto, dok se očekuje da nezaposlenost padne na jednocifren broj.


Haos u Gradskom odboru SNSD Banja Luka: Postoje četiri struje – Banjaluka24\nHaos u Gradskom odboru SNSD Banja Luka: Postoje četiri struje\nU Gradskom odboru je opšti haos, imaju 4 struje i svako vodi svoju politiku.\nNaši sagovornici kažu da ovo nema više veze sa socijademokratijom, već naprotiv stranka se pretvorila u tajkunsku stranku koju vode nepoznati istetetovirani mladići sa zlatnim lancima i sa skupocjenim automobilima sa zatamnjenim staklima. Strah me je bio na jednom od sastanaka kada sam vidio ko vodi sve poslove u organizaciji stranke, kaže naš sagovornik koji pripada struji oko Nebojše Radmanovića.\nRadi se na reviziji članstva stranke, gdje se od članova traži da dođu u prostorije da se fotografiše, preko 10 000 članova je odbilo da im se pristupnica dostavi na kućnu adresu gdje je nastupila prava panika.\nSadržaj SMS poruke:\n“Pozdrav!Provjerom evidencije u Gradskom odboru Snsd-a Vi ste clan te stranke. Ja sam predsjednik MO Centar. Duzan sam da sprovedem reviziju clanstva, da li ste i dalje clan Snsd-a, ako ste saglasni da ostanete i dalje clan morate popuniti ponovo pristupnicu i otici se uslikati kada vas prozovu iz Gradskog odbora. Tu pristupnicu cu donijeti ja licno do Vas da je popunite, a za slikanje moracete otici u GO Banja luka da vas uslikaju i odrade clansku kartu novu kada Vas pozovu!Unaprijed hvala! Predsjednik MO Centar”\nIzgleda da su članovi SNSD-a primjetili da brod tone i da se većina članova u najvećem gradu Srpske spašava.\nBiće zanimljivo gledati raspad te stranke!\nDodik i vježbe na Manjači: Izdaja Srpske, šamar prijateljima i poniznost prema gospodarima\nRadišićev advokat podnio krivičnu prijavu protiv Stanivukovića


Vučurović: Odluke donosi LAŽ-premijer udbaš i karikature Milutin, Kenan i Mevludin! – Borba\nEvo, na stranu sve, ali ajmo malo o logici. Grupa profitera, koja se predstavlja kao Vlada CG, i nekakav fantomski NKT, kažu da nije tačno da je uveden policijski čas u Crnoj Gori. Ako nije uveden, zašto onda Uprava policije, u saopštenju koje je izašlo sat posle vladinog, bahato prijeti građanima da će ,,biti uhapšeni svi koji budu kršili naredbu o kretanju”.\nEto, ispade da je čak onakav, nikakav, vrh Uprave policije utjerao u laž Vladu CG, koja je, inače, neprevaziđena u toj disciplini. Ta i slične nebrojene laži se koristi da bi se ova zemlja i ovaj narod kontrolisali, šikanirali i- ponižavali.\nI upravo je to u ovoj situaciji najopasnije – da odluke donose takvi, da odluke donosi LAŽ – premijer udbaš i karikature poput Milutina, Kenana, Mevludina…predvođeni Milom Đukanovićem.


Rukomet – Stranica 4 – CZBG portal\nIzvor: Moja Crvena zvezda Rukometašice Crvene zvezde nakon pet startnih neuspeha ostvarile su prvi ovoezonski trijumf (izvor: mojacrvenazvezda.net). ŽRK Crvena zvezda : Rudar Kostolac 24:14 U okviru 6. kola Prve lige Srbije grupa „Centar“ naše devojke su prekinule crni niz i ubedljivo savladale gošće iz Kostolca. Ovom pobedom crveno-bele su i prepustile „fenjer“ u trećem […]\nZvezda ubedljivo savladala Rudar\nIzvor: RK Crvena zvezda Crvena zvezda je zabeležila treću pobedu u Superligi nakon trijumfa u okviru 7.kola u „Šumicama“ nad Rudarom iz Kostolca, 34:26 (17:13). Pokazali su reakciju izabranici Nenada Peruničića nakon poraza u 88.derbiju i uspeli da bez problema ostvare treći trijumf u sezoni. Crvena zvezda je prva došla do prednosti (3:0, 5:2), ali […]\nPosted in: Rukomet, Rukomet/Izveštaji, SDCZ Tagged: RK Crvena zvezda rukomet\nRukometaši izgubili u večitom derbiju\nIzvor: RKCZ, zvanični sajt Rukometaši Crvene zvezde poraženi su u 88.rukometnom derbiju na Banjici 27:26 (16:12). Nakon reprezentativne pauze, bez puno medijske pompe, na Banjici je odigran 88. rukometni „večiti“ derbi. Partizan je bio uspešniji treći put zaredom i tako upisao sve tri pobede u derbijima u 2018.godini. Imali su crno-beli vođstvo najvećim delom utakmice, […]\nPosted in: Rukomet, Rukomet/Izveštaji, SDCZ Tagged: RK Crvena zvezda rukomet večiti derbi


Međunarodni turizam nastavlja svoj rast!\nTurizamVesti i dešavanja\nby TiP Redakcija 27. децембра 2014. 20. августа 2018.\nKraj godine je vreme za sumiranje rezultata u međunarodnom turizmu…\nUprkos brojnim geopolitičkim izazovima i ekonomskoj krizi u svetu, prema najnovijem barometru Svetske turističke organizacije, broj međunarodnih dolazaka turista porastao je za 5%!\nNaime, u svetu je u prvih 8 meseci ove godine putovalo čak 781 miliona stranih turista, što je za 36 miliona više u odnosu na isti period prošle godine. Tim drastičnim porastom od čak 5%, međunarodni turizam nastavlja da jača i iznad očekivanja Svetske turističke organizacije, koja je za period od 2010 do 2020. planirala prosečnu godišnju stopu rasta od 3.8%.\nPredviđanje rasta međunarodnog turizma\nČak trećina celokupnog rasta, zabeležena je u sezoni između juna i avgusta, kada je u odnosu na iste mesece minule godine ostvareno neverovatnih 4% rasta.\nGledano po regijama sveta, najveći porast registrovan je u Američkoj regiji (+8%), za kojom slede regije Azije i Pacifika sa po 5% rasta i na kraju Evropa, koja je ostvarila porast dolazaka stranih turista od 4 odsto.\nKako se navodi iz WTO, najuspešnije u navedenom periodu bile su podregije: Severna Amerika (+9%) i Južna Azija (+8%). Za njima slede podregije Južna Evropa, Mediteranska Evropa, Severna Evropa, Severoistočna Azija i Južna Amerika, sve sa po 7% rasta broja međunarodnih dolazaka turista. Taleb Rifai, generalni sekretar UNWTO povodom toga ističe:\nMeđunarodni turizam i dalje raste iznad naših očekivanja i to uprkos jačanju globalnih izazova. Ipak, povećanje geopolitičke neizvesnosti i činjenica da globalna ekonomija pokazuje znakove slabljenja i neujednačenog rasta, govori o tome da je neophodno tim problemima usmeriti veću pažnju.\nKao trenutno najveću pretnju po međunarodni turizam Rifai je istakao ebolu, mada u ovom trenutku ne očekuje veći uticaj ove bolesti na sektor turizma na globalnom nivou.\nVodeći rast Američke regije u 2014. godini\nAmerička regija ostvarila je veliki rast u međunarodnim dolascima turista u prvih 8 meseci 2014. godine, čime je nadmašila prošlogodišnje rezultate.\nNaime, sve četiri podregije Američke regije – Severna Amerika, Karibi, Srednja Amerika i Južna Amerika – udvostručile su svoje stope rasta u odnosu na one registrovane 2013. godine.\nNajposećenija svetska regija – Evropa, ostvarila je rast od 4% u međunarodnim dolascima turista do avgusta meseca, sa odličnim rezultatima u severnoj Evropi i delu južnog Mediterana (+7% svaki). Za razliku od te dve podregije, međunarodni turizam rastao je slabijim tempom u zapadnoj Evropi (+ 3%), a stagnirao je u centralnoj i istočnoj Evropi (-1%).\nNajviše turista dolazi iz Kine\nPrema najnovijoj statistici WTO, Kina je zauzela neprikosnoveno prvo mesto na listi država koje najviše emituju turiste, pretekavši Francuze, Amerikance i Italijane. Podaci pokazuju da je u prvih 8 meseci ove godine broj Kineza koji putuju u inostranstvo povećan za neverovatnih 16 odsto, čime Kineski turisti postaju sve brojniji širom sveta.\nKako sam postao deo najeminentnije organizacije eksperata za...\nTaleb Rifai: nove tehnologije menjaju turizam! 4. марта 2015. - 20:18\n[…] 2014. godini međunarodni turizam je još jednom nastavio svoj rast iznad očekivanja. Sa porastom od 4.7%, i novim rekordom od 1.138 […]


Vaša omiljena fotografija na canvas platnu sa blind ramom u željenoj dimenziji već od 700 din! - Grupko.rs - grupna kupovina, grupni popusti do 90%, najbolje dnevne ponude u gradu\nOplemenite vaš, ili dom vaših dragih osoba, poznanika, prijatelja, štampom slike na sliakrskom, kanvas, platnu u blind ramu po ceni već od 700 dinara! Unesite toplinu i oplemenite svoj ambijent, bilo da je to vaš dom ili radni prostor, kancelarija ili dnevna soba. Slika na kanvasu odnosno slikarskom platnu, zategnuta na blind ramu je savršeno rešenje koje će vam pružiti ogroman užitak svaki put kada boravite u prostoriji gde je montirana.\nFoto Studio Kaća 07 će vam pomoći da na kanvas platnu oživite vaše uspomene i ne dozvolite da one izblede. Unosimo toplinu u vaš dom ili radni prostor, a vama ostaje da uživate u omiljenoj slici, reprodukciji, ilustraciji ili fotografiji.\nPonudom se podrazumeva: Slika na canvas platnu po izboru\nSlika na canvas platnu dimenzija 30x30cm za 700 din\nSlika na canvas platnu dimenzija 60x100cm za 1.950 din\nSlika na canvas platnu dimenzija 60x40cm za 1.000 din\nJedan kupon je za jednu osobu i jedan odabrani artikal\nFotografiju možete poslati mailom na adresu: kopirnicakaca07@gmail.com\nTelefon za sve informacije: 011/3982-659\nRadno vreme radnje: PON-PET 8-20h i SUB 8-14h\nBorisavljevićeva 85 (Ulaz iz Kumodraške 36)


Kapiten košarkaške reprezentacije Srbije Miloš Teodosić planira da se najkasnije po završetku predstojeće NBA sezone vrati u Evropu i tamo nastavi karijeru. Posle utakmice svojih Klipersa u Vašingtonu, Teodosić je za Glas Amerike rekao da veruje da će reprezentacija Srbije učestvovati na Svetskom prvenstvu u Kini sledeće godine, i da će on lično biti na raspolaganju selektoru. Teodosić je takođe govorio i o tome kako se privikava na malu minutažu ove sezone, ali i o uspešnom početku sezone svog tima.\nTeodosić: „Jedan dobar početak sezone, imamo veoma dobar, pozitivan skor. Večeras (protiv Vašingtona) smo isto igrali dobro, bili blizu pobede, ali nismo imali koncentraciju pred sam kraj utakmice i izgubili smo“.\nGlas Amerike: Što se tebe tiče, ove sezone igraš značajno manju minutažu. Prošle godine bili su problemi sa povredama, i na početku ove sezone navodno je bilo malih problema s povredom, bar tako je trener (Dok Rivers) govorio... Kako si sad zdravstveno i kako se navikavaš na ovu, svakako tešku situaciju, da ne dobijaš veliku minutažu?\nTeodosić: „Iskreno, malo mi teže ide da se naviknem... ali pokušavam. Inače, ja sam potpuno zdrav, i nemam nikakvih problema što se tiče povreda, tako da videćemo šta će biti u nastavku sezone“.\nBoban Marjanović i Miloš Teodosić pokušavaju da zaustave košarkaša Atlante Diandrea Bambrija (Rojters/Dale Zanine-USA TODAY Sports)\nGlas Amerike: Trener Dok Rivers je rekao kako ove sezone ima 10 startera. To je svakako otežavajuća okolnost i za tebe i za Bobana (Marjanovića), jer konkurencija je ogromna na svim pozicijama.\nTeodosić: „Jeste. Ja pre svega mislim da je Bobi imao sjajnih partija ove godine i mislim da zaslužuje da bude u toj nekoj rotaciji igrača i da treba sigurno, po mom mišljenju, da dobija više minuta. Mislim da će u nastavku sezone i on dobijati veće šanse. Opet, sezona je tek počela i videćemo šta će biti u nastavku“.\nMislim da sigurno neću ostati ovde, jer... došao sam, video sam kako to izgleda, i nekako... više uživam i lepše mi je da igram u Evropi.\nGlas Amerike: S obzirom na trenutak u kojem se nalaziš u svojoj karijeri, posle svih onih sezona u Evropi, pa čak i prošle godine u Americi, kao ruki, imao si uvek veliku minutažu. Ovo ti je poslednja godina ugovora, da li razmišljaš o nastavku karijere ovde ili o povratku u Evropu?\nTeodosić: „Mislim da sigurno neću ostati ovde, jer... došao sam, video sam kako to izgleda, i nekako... više uživam i lepše mi je da igram u Evropi. Tako da sigurno ću se vratiti u Evropu, da li u toku ove sezone ili na kraju, videćemo“.\nGlas Amerike: Dobra stvar je, kažeš da si zdrav, ne igraš mnogo, što znači da ćeš sačuvati...\nTeodosić: „Da, sačuvao sam se za još jednu godinu duže u karijeri, da“.\nGlas Amerike: ... i svakako sledeće leto, koje je veoma važno na reprezentativnom planu.\nTeodosić: „Jeste, sledeće leto je Svetsko prvenstvo, veoma bitno i važno takmičenje za sve nas“.\nGlas Amerike: Još uvek su doduše kvalifikacije u toku...\nTeodosić: „Dobro, pod uslovom da se kvalifikujemo, ali ja verujem da će momci koji budu (selektoru) Saletu (Đorđeviću) na raspolaganju, da će izboriti plasman na Svetsko prvenstvo“.\nGlas Amerike: A ti si na raspolaganju za sledeće leto?


O nama – Dia Lab Laboratorija\nOsnovani smo 2003. godine kao laboratorija za biohemiju. Vremenom smo rasli i razvijali se, pri čemu danas poslujemo na više od 15 lokacija u zemlji i regionu i imamo preko 60 stalno zaposlenih lekara i laboratorijskih tehničara, sa dugogodišnjom kliničkom praksom, koji su na raspolaganju svim pacijentima u pogledu konsultacija i tumačenja rezultata. Tokom godina rada usavršavali smo se i rasli zajedno sa našim pacijentima u želji da im pružamo sveobuhvatnu laboratorijsku dijagnostiku visokog kvaliteta.\nVizija Laboratorije Dia Lab je da bude prepoznatljiva na tržištu po specifičnom programu kvalitetnog pružanja usluga u oblasti biohemijske, hematoloske, imunološke i mikrobiološke dijagnostike, sa reputacijom laboratorije koja se izdvaja stručnošću, brzinom, sposobnošću, i kvalitetom, pri čemu u svakom momentu može da odgovori zahtevima tržišta. Da stvori ime koje će predstavljati sinonim za laboratorijsku dijagnostiku.\nMisija Laboratorije Dia Lab je zadovoljavanje potreba svih interesnih grupa:\nPacijenata, kroz obezbeđenje kontinuiranog kvaliteta pružanja zdravstvenih usluga iz svog asortimana, koje su potrebne u očuvanju i unapređenju zdravlja, kao i unapređenju kvaliteta života. Težimo da pružamo svojim pacijentima usluge visokog kvalita, preciznosti i brzine uz pomoć stučnog i motivisanog kadra, jer želimo da izgradimo odnos sa našim pacijentima zasnovan na poverenju.\nZaposlenih, kroz stvaranje radnog okruženja koje je zasnovano na dobrim međuljudskim odnosima i mogućnostima za profesionalan i lični napredak.\nPoslovnih partnera, kroz iskren i pouzdan odnos definisan obostranom satisfakcijom u svakom aspektu medjusobne saradnje.\npartnerstvo sa lekarima, pacijentima i ostalim saradnicima\nizvrsnost u pruzanju laboratorijskih usluga\norganizovanost i fleksibilnost naših zaposlenih\nZadovoljstvo pacijenata i poverenje koje nam godinama ukazuju, predstavljaju našu najveću nagradu i cilj da istrajemo i nastavimo da se dalje razvijamo i usavršavamo.


Никодијевић разговарао са делегацијом кинеске покрајине Венгџоу | Socijalistička partija Srbije\nNikodijević razgovarao sa delegacijom kineske pokrajine Vengdžou Beograd\n30 maja, 2019 u 11:20\nPredsednik Skupštine grada Nikola Nikodijević primio je u Starom dvoru delegaciju kineskog grada Vengdžou koju je predvodio zamenik direktora Stalnog komiteta Narodne skupštine Grada Vengdžou Pan Sjaodženg.\nČlanovi kineske delegacije i Grada Beograda razgovarali su o mogućnostima saradnje u oblasti kulture, privrede i obrazovanja, a Nikodijević je ukazao i na značaj tradicionalnog prijateljstva između dva naroda.\nNikodijević je tom prilikom precizirao da je reč o kulturnoj, sportskoj i privrednoj poseti, te da je ona još jedan dokaz u nizu dobrih međudržavnih odnosa između dve zemlje, ali i gradova poslednjih godina.\n– Grad Beograd zadnjih nekoliko godina gaji veoma prisne odnose sa NR Kinom, ali i sa gradovima iz Kine. U gradu Beogradu se realizuje veliki broj projekata koje sprovode kineske kompanije, a zahvaljujući međudržavnom sporazumu između Republike Srbije i Narodne Republike Kine. Razgovarali smo o produbljivanju saradnje i mogućnostima da kineske kompanije dalje učestvuju u projektima koje smo započeli u Beogradu, a to je pre svega izgradnja fabrika za preradu otpadnih voda, za koju su nam neophodna iskustva i tehnologije koje poseduju kineska država i gradovi – ukazao je Nikodijević.\nOn je podsetio da sve više kineskih turista posećuje Beograd, dok su se info-table na kineskom jeziku na ulicama naše prestonice pokazale kao dobra odluka. Takođe je ukazao na potrebu uvođenja direktne avionske linije između Beograda i Pekinga, kao i Beograda i Šangaja.\nDodao je da se razgovaralo i o sportskoj saradnji, podsetivši da je delegacija Grada Vengdžou posetila sportski kompleks Fudbalskog saveza Srbije u Staroj Pazovi. Takođe se razgovaralo i o kulturnoj saradnji, kao što su gostovanja pozorišta, ali i o manifestaciji Dani Beograda u Pekingu, koja treba da se održi naredne godine u glavnom gradu Kine.\n– Odlični politički odnosi između dve države, posebno dobri odnosi predasednika Aleksandra Vučića i predsednika Si Đi Pinga omogućili su i nama na lokalnom nivou da realizujemo važne projekte za dobrobit svih naših građana – zaključio je predsednik Skupštine Grada Beograda.\n– Sa Srbijom imamo tradicionalno prijateljske odnose, a posebno želimo da ojačamo naše veze u oblasti sporta i privrede. Kao predstavnici Grada Vengdžoua takođe želimo da ostvarimo što bolju saradnju sa Beogradom. Juče smo posetili srpsku „Kuću fudbala”, jer je poznato koliko je vaša zemlja dobra u tom sportu. Fudbal je takođe šansa za razvijanje dobrih odnosa dveju zemalja. Želeo bih da zahvalim našem domaćinu, predsedniku Skupštine Grada Beograda, na pozivu da posetimo vaš grad, kao i na srdačnom dočeku – rekao je Pan Sjaodženg, zamenik direktora Stalnog komiteta Narodne skupštine Grada Vengdžou.


PROTEST PROTIV IZGRADNJE MALIH HIDROELEKTRANA SUTRA U BEOGRADU\nU Pionirskom parku u Beogradu sutra u 16 časova će biti održan protest protiv izgradnje malih hidroelektrana(MHE)\nDok nadležne institucije ćute, uništavanje reka se nastavlja, a u selima Srbije proglašeno je vanredno stanje i oganizovane su danonoćne straže, naveli su Pokret Odbranimo reke Stare planine (ORSP) i Savez mesnih zajednica Stare planine, koji organizuju protest\nNa Staroj planini u selu Topli Do, koje pripada nacionalnom parku, meštani više od tri nedelje organizuju danonoćne straže da bi sprečili investitora da uđe u selo i započne radove na izgradnji male hidroelektrane, za koje mu uskoro ističe građevinska dozvola\nIz prostornog plana Pirota će biti izbrisane sve lokacije na kojima je bila predviđena izgradnja malih fabrika struje na rekama Stare planine- 43 lokacije su u zaštićenom prostoru Parka prirode, kao i 15 mesta van tih granica\nPokret Odbranimo reke Stare planine (ORSP) i Savez mesnih zajednica Stare planine organizovaće sutra u 16 časova u Pionirskom parku u Beogradu protest protiv izgradnje mini hidroelektrana(MHE) u Srbiji.\n-Dok nadležne institucije ćute, uništavanje reka se nastavlja. U selima Srbije proglašeno je vanredno stanje. Organizovane su danonoćne straže, a u nekoliko mesta došlo je do fizičkog sukoba sa investitorom- naveli su organizatori protesta.\nfoto: Fejsbuk Odbranimo reke Stare planine\nOni dodaju da će se u parku ispred zgrade Predsedništva okupiti građani iz cele zemlje jer su svoj dolazak na protest najavili meštani Stare planine, Brusa, Petrovca na Mlavi, Kraljeva i mnogih drugih mesta u kojima su reke ugrožene.\nORSP i Savez mesnih zajednica pozivaju sve građane Srbije da se pridruže borbi za reke.\nInače, na Staroj planini u selu Topli Do, koje pripada nacionalnom parku, meštani više od tri nedelje organizuju danonoćne straže da bi sprečili investitora da uđe u selo i započne radove na izgradnji male hidroelektrane, za koje mu uskoro ističe građevinska dozvola. U tim stražama učestvuju i ljudi koji se bliže devetoj deceniji, jer kako kažu, moraju da odbrane planinske reke da bi ih sačuvali za naredne generacije.\nI meštani Radmanova i drugih potkopaoničkih sela blokirali su prošle sedmice put Brus – Brzeće na Kopaoniku jer se protive izgradnji male hidroelektrane(MHE) Kresaja. Njihov protest je bio uspešan jer je investitor odvezao mašine iz tog sela.\nSavez mesnih zajednica Stare planine početkom prošle sedmice proglasio je vanredno stanje na toj planini zbog, kako je naveo, nepoštovanja zakona i Ustava Srbije usled izgradnje mini hidroelektrana.\nTada je upućen zahtev predsedniku Srbije Aleksandru Vučiću da hitno reaguje i spreči eskalaciju sukoba sa težim posledicama.\nSavez je pozvao tada Vučića da „konačno stane na put kriminalcima i da stane u odbranu zakona, kao i ispuni svoj plan o očuvanju srpskih sela“.\nPredsednik Srbije sastaće se 29. septembra u zgradi Predsedništva u Beogradu sa aktivistima koji se bore za očuvanje reka Stare planine i protive izgradnji derivacionih mini hidrocentrala.\nPIROT “TERA” MHE SA STARE PLANINE\nSkupština grada Pirot odlučila je da sa Stare planine otera male hidroelektrane jer će iz prostornog plana biti izbrisane sve lokacije na kojima je bila predviđena izgradnja malih fabrika struje na rekama. Na tom spisku su čak 43 lokacije u zaštićenom prostoru Parka prirode, kao i 15 mesta van tih granica.


Policijski komesar USK Mujo Koričić: Lipa je trenutno pod kontrolom naših policijskih službenika, nadamo se da će titular kampa početi upravljati istim | Buziminfo.ba|sa stavom.\nPublished On: sub, dec 26th, 2020\nDok nadležni ministar sigurnosti BiH Selmo Cikotić besramno šalje instrukciju kojom naređuje da se migranti iz kampa Lipa smjeste u kamp Bira u Bihaću, te proziva kao najodgovornije osobe za nastalu situaciju premijera USK Mustafu Ružnića, te lokalne vlasti Bihaća, te dok iz udobnosti svoga kabineta u Sarajevu neumorno piše saopćenja bez svrhe, građani i pripadnici MUP-a Unsko-sanskog Kantona već nekoliko dana, a i noći provode na terenu.\nTim povodom kontaktirali smo Muju Koričića policijskog komesara MUP-a USK. U razgovoru za PRESS Koričić je istakao da je uprkos teškoj situaciji, velikom broju migranata, te svakodnevnim incidentima manjim ili većim koje izazivaju, kamp Lipa pod kontrolom policijskih službenika MUP-a USK.\n“Na terenu je trenutno optimalan broj policijskih službenika i nismo imali potrebe za angažovanjem dodatnih kapaciteta. U kontaktu smo sa Federalnim ministarstvom unutrašnjih poslova i imamo njihovu punu podršku u svemu, pa i u dodatnim kapacitetima ukoliko se ukaže potreba”, kazao je Koričić.\nOn je također dodao kako se nada da će titular kampa početi upravljati istim, te da su posljednja dešavanja ozbiljan alarm.\nPodsjećamo, iako se vjerovalo da će se postići neko prijelazno rješenje u vezi s migrantima koji napuštaju Lipu do osposobljavanja kampa za zimu, to se nije dogodilo. Međunarodna organizacija za migracije (IOM) napustila je kamp kako su i najavljivali, a migranti su nakon toga zapalili nekoliko objekata unutar kampa. Građani Bihaća dežuraju na ulazu u kamp Bira i ne dozvoljavaju povratak migranata u taj kamp, a u tome su dobili i podršku kantonalne i gradske vlasti.


Mektić: Slijedi analiza tvrdnji o Izetbegovićevoj tajnoj vojsci | Republika Srpska\nNaslovna Bosna i Hercegovina Mektić: Slijedi analiza tvrdnji o Izetbegovićevoj tajnoj vojsci\nMektić: Slijedi analiza tvrdnji o Izetbegovićevoj tajnoj vojsci\nMinistar bezbjednosti u Savjetu ministara BiH Dragan Mektić najavio je ozbiljnu analizu i provjeru činjenica iz informacije o tajnoj vojsci bošnjačkog člana Predsjedništva Bakira Izetbegovića koju su danas objavili mediji.\n„Upoznat sam sa tom informacijom i treba je, kao i svaku informaciju, uzeti u obzir i razmatranje, ali ne treba ništa uzeti odmah zdravo za gotovo“, rekao je Mektić novinarima u Loparama, gdje danas prisustvuje sjednici Glavnog odbora SDS.\nOn je dodao da za sada nema ništa konkretno da kaže, jer je prvu informaciju o tome čuo iz medija.\n„Postoji određenih nelogičnosti u toj priči da je 9.000 ljudi prošlo kroz vojničku obuku i vrlo je diskutabilno da tako veliki broj ljudi prođe obuku, a da bezbjednosne službe to ne saznaju“, ocijenio je Mektić.\nMinistar bezbjednosti BiH je istakao da će ovu informaciju, kao svaku do koje nadležne službe doću i iz medija, ozbiljno analizirati, nakon toga provjeriti određene činjenice i onda izaći u javnost sa konkretnijom izjavom.\nNa pitanje novinara da li se informacija o tajnoj vojci Izetbegovića može dovesti u korelaciju sa njegovim dosadašnjim izjavama, Mektić je odgovorio da se u bezbjednosnom smislu sve može povezati.\n„Sve se može povezati u konteksu nekih ratno-huškačkih izjava i stvaranja određenog ambijenta, a možda čak i nešto vezano za ulazak u predizbornu kampanju“, rekao je Mektić.\nOn je ocijenio da političari i funkcioneri koji se služe ratno-huškačkim izjavama nisu dobronamjerni ni za jedan od tri naroda u BiH, niti za samu BiH.\n„Večernje novosti“ objavile su danas da bošnjački član Predsjedništva BiH Bakir Izetbegović sprovodi ilegalnu obuku paravojnih formacija koju je do sada prošlo najmanje 9.000 mladih Bošnjaka od 18 do 35 godina, a njih 5.000 je zadužilo i uniformu i osnovnu vojnu opremu.


Kopenhagen do 2070. godine dobija veštačko ostrvo\nTanjug 5. juna 2021. 07:52\nKOPENHAGEN – Danski parlament odobrio je plan za izgradnju veštačkog ostrva kod Kopenhagena, na kojem bi živelo 35.000 ljudi, a ostrvo bi imalo ulogu i da zaštiti luku ukoliko bi došlo do porasta nivoa mora.\nOgromno ostrvo, koje će se zvati Lineteholm, biće povezano sa kopnom kružnim putem, tunelima i metroom, preneo je BBC.\nUprkos odobrenju parlamenta, projekat je naišao na otpor kod aktivista za zaštitu životne sredine, koji su izrazili zabrinutost zbog uticaja konstrukcije na okolinu.\nPlanovi za Lineteholm uključuju i sistem brane oko ostrva, sa ciljem da se luka zaštiti od povećanja nivoa mora i eventualnih jakih oluja.\nUkoliko konstrukcija krene u vreme za kada je planirana, većina novca za pravljenje ostrva u glavnom gradu Danske bi trebalo da se skupi do 2035. godine, a ostrvo bi trebalo da se završi do 2070. godine.


Održana radionica “Nacionalna laboratorija za društvene inovacije” – Kruševac PRESS\nAutor S. Milenković\t Objavljeno 29.03.2018. 0\nEdukativni centar Kruševac organizovao je u sredu radionicu “Nacionalna laboratorija za društvene inovacije”, u okviru projekta “Podeljena prošlost – zajednička budućnost”.\nProjekat sprovodi Omladinski komunikativni centar Banja Luka u saradnji sa 17 partnerskih organizacija, među kojima je i Edukativni centar Kruševac, a finansira Evropska unija.\n– U prvoj fazi ovog četvorogodišnjeg projekta, rađeno je veliko istraživanje u sedam zemalja o tome kako različiti sektori vide taj proces. Rezultati su pokazali da su mišljenja različita, gde jedni proces pomirenja vide kroz politiku, dok drugi smatraju da bi narod trebalo da bude nosilac procesa pomirenja u regionu. Generalni stav je da u tom procesu ogromnu ulogu imaju i mediji ali i da je veliki problem sloboda medija koja je na veoma niskom nivou – istakao je Ilija Jovanović iz Edukativnog centra.\nCilj radionice je da se iznedre inovativne ideje koje će uticati na proces pomirenja i izgradnju mira u regionu, a što se može postići kroz saradnju i umrežavanje više različitih aktera koji će raditi na ostvarivanju zajedničkog cilja.\nNakon realizacije Nacionalne laboratorije u Kruševcu, sledi proces grantiranja društveno inovativnih ideja koje mogu uticati na prosec pomirenja u regionu.\n– U narednim mesecima biće raspisan konkurs gde će svi učesnici radionice, i ove u Kruševcu i one koja je pre desetak dana ogranizovana u Novom Sadu, imati priliku da se prijave na konkurs sa svojim inovativnim idejama. S obzirom na to da je ovo nešto sasvim novo i da je Evropska unija po prvi put odlučila da finansijski podrži ovakav jedan projekat, da pilotira te ideje i da ih testira, ostaje da se vidi šta od toga zaista “radi” i šta je to što zapravo može uticati na izgardnju mira i proces pomirenja u regionu – pojasnio je Jovanović.\nEdukativni centar KruševacNacionalna laboratorija za društvene inovacijeSaradnjaZapadni Balkan


Adio Alitalija - večeras poslednji let\nTanjug 14. oktobra 2021. 18:35\nRIM – Ikona italijanskog vazdušnog saobraćaja, nacionalni avio-prevoznik Alitalija, obaviće večeras poslednji let, i to na liniji od Kaljarija do Rima.\nPrema agenciji Ansa, poletanjem iz Sardinije i sletanjem na matični aerodrom Rim-Fjumićino večeras u 23:10 časova, Alitalija će ispisati poslednju stranicu svoje bogate 75-godišnje istorije.\nZameniće je nova državna avio-kompanija ITA, koja treba da počne s radom sutra.\nAlitalija, čije je ime decenijama bilo vezivano za italijanski ekonomski bum posle Drugog svetskog rata, gubila je novac od 2008. godine da bi 2017. otišla u stečaj i bila stavljena pod stečajnu upravu.\nKorona mere ograničenja putovanja avionom dodatno su povećale probleme Alitalije, a kompanija je 25. avgusta ove godine definitivno prekinula prodaju avio-karata.\nMada neki mediji izveštavaju da brend Alitalija možda neće zamreti i da je na pomolu neki dogovor, inicijalna aukcija za prodaju ovog brenda nije privukla nijednu ponudu, a ITA je ocenila da je početna cena previsoka.\nAlitalija je bila treća najveća evropska avio-kompanija krajem 1960-ih, posle Britiš Ervejza i Er Fransa. Od početnih 10.000 prevezenih putnika 1947. godine, ta cifra je narasla na 25 miliona putnika godišnje 1990-ih .\nAlitalija je bila prva avio-kompanija na svetu koja je prevozila papu, papskim avionom poznatim pod imenom Šepard Uan (Prvi pastir). Četiri pape su letele avionom Alitalije u više od 170 zemalja na svim kontinentima.


Kiseljak: Policija privremeno oduzela vozilo “VW Golf” – Radio Vitez\nKiseljak: Policija privremeno oduzela vozilo “VW Golf”\n16. prosinca 2016. 15:56 16. prosinca 2016.\nSlužbenici policije nastavljaju sa aktivnostima na unapređenju stanja sigurnosti u oblasti saobraćaja. Te aktivnosti usmjerene su uglavnom na sprječavanje najtežih vrsta saobraćajnih prekršaja, kao i protiv višestrukih povratnika u vršenju ove vrste krivičnih djela.\nJedna od tih aktivnosti je i oduzimanje motornih vozila od osoba koje se u više navrata pojavljuju kao izvršioci prekršaja kao što su upravljanje vozilom pod uticajem alkohola, vožnja bez položenog ispita, upravljanje vozilom bezobzirnom brzinom, upravljanje neregistrovanim i tehnički neispravnim vozilom i dr.\nTako je oduzeto vozilo marke „VW Golf“, od osobe Z.B., rođen 1971. godine, iz Kiseljaka, koji je učestvovao u saobraćajnoj nezgodi koja se dogodila dana 15.12.2016.godine u mjestu Brestovsko. Navedenu saobraćajnu nezgodu prouzrokovao je upravo Z.B. upravljajući neregistrovanim vozilom. Provjerom je ustanovljeno da se radi o osobi koja je višestruki povratnik u vršenju saobraćajnih prekršaja i da ima neplaćenih novčanih kazni u ukupnom iznosu od 1140 KM.\nS obzirom da do sada izrečene kazne nisu postigle svrhu kažnjavanja, te da je osoba nastavila sa vršenjem najtežih prekršaja, policijski službenici PS Kiseljak, privremeno su oduzeli vozilo kojim je počinjen prekršaj, kako bi se isti spriječio u daljem činjenju prekršaja ove vrste. Uz zahtjev sudu za pokretanje prekršajnog postupka, biće predloženo i trajno oduzimanje vozila, kao predmeta izvršenja više prekršaja.\nOvo je praksa koja će biti nastavljena na području cijelog Srednjobosanskog kantona, kako je to i dogovoreno na sastanku sa predsjednicima općinskih sudova, koji je održan u Travniku, 6.12.2016. godine, po pitanju ove problematike, odnosno nastojanja da se unaprijedi stanje sigurnosti u oblasti saobraćaja.\nU dosadašnjem toku ove aktivnosti na području PU Kiseljak oduzeto je ukupno 8 motornih vozila od osoba koje su se pojavljivale kao izvršioci najtežih saobraćajnih prekršaja i ova praksa će biti nastavljena i ubuduće, s obzirom da već daje rezultate u pogledu smanjivanja broja saobraćajnih nezgoda i njihovih posljedica.\nPrevious ArticleDvanaestogodišnji dječak planirao bombaške napade na božićni sajamNext ArticleOPTUŽEN UBOJICA MIROSLAVA STOJAKA: Kapetana Oružanih snaga BiH izudarao sjekirom po glavi


Македонија: Посао и кредит за џихадисте\nMakedonija: Posao i kredit za džihadiste\nPoglavar Islamske verske zajednice u Makedoniji (IVZ) reis-ul-ulema Sulejman efendi Redžepi objavio je i uputio na analizu ambasadama u Skoplju „plemeniti projekat“ za sprečavanje radikalizacije i priključivanje svojih vernika teroristima, mahom na strani Islamske države.\nProjekat koji je pripremila humanitarna organizacija „Hilal“ predviđa mere za odvraćanje mladih od radikalnog islama, ali i neke kontroverzne projekte kada su u pitanju povratnici sa ratišta. Naime, u delu koji se odnosi na socijalnu i ekonomsku rehabilitaciju veterana sa „svetih ratišta“ (koje bezbednosne strukture ocenjuju kao „potencijal no surove ubice“) IVZ predviđa njihovo uključivanje u privredu Makedonije. Sugerisana je ili prekvalifikacija ili dokvalifikacija bivših svetih ratnika Alaha, uglavnom za zanatska zanimanja, budući da je najveći deo regrutovanih – neobrazovan. A radi lakšeg uključivanje povratnika džihadista u društvenu sredinu Makedonije, projektom se predviđa zapošljavanje ratnih veterana u javni sektor, ali se predlažu i mikrokreditne šeme finansijske podrške islamskim ratnim veteranima za njihov ulazak u „male biznise“.\nNajveća prepreka ovakvim planovima IVZ je nova zakonska regulativa Makedonije koja ne samo da ne daje pomoć i kreditiranje, već predviđa kažnjavanje četvorogodišnjom robijom povratnika iz ratova u drugim državama!\nSVETI ALAHOVI RATNICI\nOno što je nezvanično objavljeno u medijima na albanskom jeziku u jedinicama „svetih Alahovih ratnika“ na bojištima u Siriji, regrutovano je više od 600 Albanaca iz Albanije, Makedonije, sa Kosova i juga Srbije. Najveći deo od njih je sa Kosova. Među njima je i najviše poginulih, više od 20, a nešto manje (oko 15) Albanaca poginulih na ratištima u Siriji je iz Albanije i Makedonije.


Meriće se temperatura, za stolom ne više od 5 osoba: Da li su ovo MERE koje će važiti za ulazak u klubove? - Alo.rs\nAlo.rs/ Blic/ M. G.\nGradski zavod za javno zdravlje je izašao s određenim preporukama zbog sprečavanja širenja zaraze u ovim objektima\nEpidemiološke mere za suzbijanje korona virusa popustile su tokom protekle nedelje u Srbiji, pa je tako Krizni štab dozvolio rad kafićima na otvorenom.\nRazmatra se i ponovno otvaranje noćnih klubova i barova, pa je Gradski zavod za javno zdravlje izašao s određenim preporukama zbog sprečavanja širenja zaraze u ovim objektima, ukoliko se oni zaista i otvore.\nNa osnovu te odluke, razmak između stolova mora biti najmanje 2 metra, za stolom ne može sedeti više od 5 osoba, a ukoliko nema stolova i stolica za sedenja u određenom lokalu, onda na svakih 9 metara kvadratnih može da boravi samo jedno lice.\nPrilikom ulaska i izlaska iz objekta obezbediti da se ne stvaraju gužve i da se održava fizička distanca od najmanje 2 metra. Ove mere važe i za izvođače, a između njih i posetilaca treba postaviti barijere od pleksiglasa ili drugog materijala, koji se lako čisti i dezinfikuje.\nOnemogućeno je posluživanje po principu “švedskog stola” ili za barom ili šankom, već organizovati da se posetioci isključivo poslužuju za stolom.\nPored toga obavezna je i dezinfekcija, lična zaštitna oprema u vidu maske, kao i visok stepen lične higijene, dok je obavezno i beskontaktno merenje temperature svakog zaposlenog ili posetioca prilikom ulaska.\nObavezna je i higijena objekta, pomoćnih objekata, neposrednog poslovnog okruženja, pribora, opreme, mašine za rad, a poželjno je i često provetravanje zatvorenog prostora i pridržavanje preporuka za primenu veštačke ventilacije i klimatizacije zavorenog prostora, te je neophodno obezbediti dovoljne količine tečnog sapuna, ubrusa, tekuće vode, dok zaštitne rukavice nisu obavezne. Umesto njih se preporučuje često pranje ruku.\nZaposleni u kuhinji, ipak, moraju sve vreme da nose zaštitne, lateks rukavice.\nMere koje se tiču odgovornih lica noćnih klubova i barova\nPored korisnika usluga, neophodno je da se mera pridržavaju i pružaoci usluga, pa tako oni ne smeju da, u bilo kom segmentu radnog procesa, angažuju osoblje, uključujući i izvođače, muzičare, plesače, koji imaju kliničku sliku ili postoji osnovana sumnja na zaraznu bolest korona, ili raspolažu dokazom da su takva lica pozitivna na prisustvo infekcije.\nTakođe, ukoliko postoji sumnja ili dokaz da je član porodice zaposlene osobe, ili osoba sa kojom je zaposlen bio u kontaktu, zaražena kovidom 19, ta osoba ne sme biti angažovana na poslu u trajanju od najmanje 14 dana od početka bolesti, odnosno, od poslednjeg kontakta s inficiranim. Kada određeni vremenski period prođe, zaposleni mora da obavi kontrolni pregled i dostavi dokaz o eventualnom ozdravljenju i izlasku iz izolacije.\nSvaki objekat mora imati osobu koja je zadužena i obučena za sprovođenje kontrole poštovanja mera, koje će biti postavljene u vidu pisanih instrukcija i uputstva o merama i postupcima za sprečavanje pojave i širenja virusa.\nJedna od novina jeste i ta da se mora osigurati da se u objekat ulazi isključivo putem rezervacije, kao i to da je potrebno čuvati spiskove sa kontakt podacima u trajanju od 30 dana.\nPodsetimo, kada je o baštama kafića reč, već je poznato da će komunalna milicija imati zadatak da se više bavi kontrolom udaljenosti između stolova u baštama ugostiteljskih objekata i brojem ljudi za stolom, koji je ograničen na pet, kao i to da su maske neophodne, te da muzika uživo i održavanje slavlja nije dozvoljeno.\nZa sve one koji se ovih mera ne pridržavaju propisne su novčane kazne, i to 5.000 dinara za masku fizičkom licu, 30.000 za kovid redara, pa od 150.000 do 300.000 dinara za preduzetnika ili pravno lice.\nnoćni klub korona virus MERE društvo


MARIJA ŠERIFOVIĆ - Sava Centar - karte\n21. maj 2019 – Novi konecrt\nJedna od najistaknutijih i najpopularnijih pop zvezda u region, Marija Šerifović, za Dan žena, 8. marta nastupiće u Sava centru u Beogradu. Kako je sama isticala, ova dvorana joj je omiljena u Beogradu zbog specifične atmosfere i bliskosti koju oseća sa publikom.\nKoncert za Dan žena biće po mnogo čemu drugačiji od svih ostalih Marijinih nastupa u prethodnom periodu. Pored njenih hitova, ove posebne noći obožavatelji će imati priliku da uživaju u evergreen inostranim hitovima i domaćim pesmama njenih kolega koje Marija nikada do sada nije izvodila, a koje joj posebno znače.\nZbog ograničenog broja mesta očekuje se da će koncert biti prilično brzo rasprodat i fanovi bi trebalo da požure sa kupovinom karata ukoliko žele da budu deo Marijine interpretativne čarolije.\nLive Greek Bouzouki Show – Kulturni centar Pančevo – karte


NSinfo: Dogovor da što pre počnu razgovori: Brza pruga Budimpešta - Novi Sad - Beograd - luke u Grčkoj\nDogovor da što pre počnu razgovori: Brza pruga Budimpešta - Novi Sad - Beograd - luke u Grčkoj\nPotpredsednica Vlade Srbije Zorana Mihajlović izjavila je u Budimpešti da su se Srbija, Madjarska i Kina dogovorile da što pre počnu razgovore i s drugim državama\npre svega Makedonijom i Grčkom, kako bi se modernizovala čitava dužina pruge do luke Pirej, kod Atine.\n"Počećemo pregovore o tome kako da praktično spojimo projekat Beograd-Budimpešta s lukom Pirej u Grčkoj, zato što je suština celog projekta koridor koji treba da nas poveže, odnosno da Srbiji pre svega omogući bolji tranzit od Grčke ka samoj Evropi. Zato nije dovoljno imati samo modernizovanu tu prugu, moramo imati i deonice ka jugu", rekla je Mihajlović posle sastanka zvaničnika Kine, Madjarske i Srbije o rekonstrukciji pruge Beograd-Budimpešta.\nSledeći trojni sastanak biće, kako je najavila, januara u Pekingu, a do tada će se raditi na početku rekonstrukcije pruge Beograd-Budimpešta, i na pripremi za južni deo, do Grčke.\nMihajlović je istakla da je Srbija spremna da praktično od ovog leta počne radove na modernizaciji pruge kojom će vozovi moći da idu brzinom od 200 kilometara na sat.\n"Sve što je trebalo da uradimo kao preduslov, a bilo je puno toga, mi smo u prethodnom periodu uradili. Nešto malo sporiji napredak je na madjarskoj strani, srpska strana ide nekoliko koraka ispred, ali smo danas pre svega razgovarali kako da to ubrzamo da bismo zajedno imali modernizovanu prugu Beograd Budimpešta", rekla je ona, dodavši da ju je Madjarska uverila da će ubrzati projekat na svojoj teritoriji.\nMihajlović je navela da će radovi na deonici Stara Pazova Novi Sad, koji se finansiraju iz ruskog kredita, početi u junu, a u novembru radovi na deonici Beograd Stara Pazova, za koju je ugovor o finansiranju potpisan prilikom nedavne posete delegacije Srbije Pekingu.\n"Radimo na tome i očekujemo da ćemo u novembru da potpišemo komercijalni ugovor za treću deonicu do madjarske granice, i tada možemo reći da je Srbija sa svojom projektno tehničkom dokumentacijom potpuno spremna", navela je Mihajlović koja je i ministarka gradjevinarstva, saobraćaja i infrastrukture.\nNajavila je da će Srbija spremnost za taj projekat predočiti premijerima i predsednicima tri zemlje na Samitu 16 zemalja i Kine novembra u Budimpešti, i istakla da je Kina veoma važan partner u tome.\nPredsednik nacionalne komisije Kine za razvoj i reforme, Vang Sijaotao rekao je na današnjem sastanku u Budimpešti da će za projekat rekonstrukcije pruge Beograd Budimpešta biti potrebna upornost svih strana da bi radovi tekli po planu.\n"Potrebno je da se povećaju saradnja i efikasnost kako bismo ostvarili sve što smo se dogovorili. Trenutno se na srpskoj strani radi brže nego na madjarskoj", rekao je on.\nMadjarski ministar spoljnih poslova i trgovine, i komesar Vlade za bilateralne odnose s Kinom, Peter Sijarto, kazao je da je Srbija, po dinamici radova na pruzi Beograd Budimpešta u prednosti pred Madjarskom koja bi morala da ubrza rad na tom projektu.\n"Do novembra, kada ćemo imati čast da u Budimpešti budemo domaćini Samita 16 zemalja plus Kina, cilj nam je da ubrzamo rad na projektu i imamo opipljive rezultate", dodao je Sijarto.\nOn je rekao da je pruga Beograd Budimpešta važan deo transportnog koridora do grčke luke Pirej, saopštilo je Ministarstvo gradjevinarstva, saobraćaja i infrastrukture Srbije.\n... ap vojvodina, ekonomija, evropa, investicije, most, Novi Sad, radovi, region, saradnja, srbija, svet, voz


Istinomjer - prva bosanska članica Međunarodne mreže organizacija koje se bave provjerom činjenica - Zašto ne\nIstinomjer je ove sedmice postao verifikovani član Međunarodne mreže organizacija koje se bave provjerom činjenica (International Fact-Checking Network), te ujedno i jedna od 12 organizacija koje trenutno u potpunosti zadovoljavaju njen Kodeks. Među ostalim verifikovanim “fact-checking” inicijativama su i “The Washington Post Fact Checker” iz SAD, “Full Fact” iz Velike Britanije, “Libération Désintox” iz Francuske, te međunarodna inicijativa “Africa Check”.\nInternational Fact-Checking Network je forum koji okuplja medije i organizacije iz cijelog svijeta koje se bave provjerom činjenica, a koordinira je Poynter Institut za medijske studije. IFCN je pokrenuta u septembru 2015. godine, kada je objavljen i njen Kodeks (Code of Principles), čiji je cilj da promoviše dobre prakse i postavi standarde kojih će se pridržavati sve članice mreže. Pored 12 organizacija čije je članstvo nedavno verifikovano, u radu mreže učestvuje još tridesetak organizacija iz dvadeset različitih država.\nU posljednjih mjesec dana, Istinomjer je prošao kroz veoma detaljan proces aplikacije i provjere načina rada i djelovanja, koji mora biti u saglasnosti sa pet principa kodeksa IFCN-a (nepristrasnost u radu, transparentno isticanje metodologije rada, navođenje izvora informacija, finansiranja, te dosljedna ispravka netačnih navoda).\nNakon što je naša aplikacija prošla proces procjene i odobrena od strane Unutrašnjeg odbora IFCN-a, Istinomjer je još jednom dobio potvrdu da posao koji obavlja radi kvalitetno, nepristrasno i transparentno.\nIstinomjeru ostaje obaveza da jednom godišnje podnosi izvještaj o usklađenosti svog rada sa gore navedenim principima.


Udovičić u poseti „DELI centra za kreativno delovanje“ u Nišu - Grad Niš\nMinistar omladine i sporta Vanja Udovičić, u pratnji člana Gradskog veća B. Kačara posetio je u Nišu „DELI centar za kreativno delovanje“, prostor koji predstavlja primer dobre prakse u zemlji i regionu kao uspešan mehanizam za zapošljavanje mladih.\nMinistarstvo omladine i sporta je za ovaj projekat 2015 godine, u okviru Javnog poziva za finansiranje i sufinansiranje programa i projekata za sprovođenje ciljeva Nacionalne strategije za mlade, izdvojilo 2,3 miliona dinara a projekat DELI centar u Nišu realizuje Udruženje PROAKTIV.\nCilj projekta je zapošljavanje mladih i otvaranje novih kompanija kroz početnu podršku koju „DELI centar za kreativno delovanje“ daje putem organizovanja stažiranja i edukacija praktikanata, predavanja i otvorenih vrata DELI centra kao i studijskih poseta mladih iz Niša, Prokuplja i Kruševca. Ovaj centar omogućava mladima da sačuvaju i ojačaju svoj biznis upravo kroz smanjenje troškova, ali i da ih kroz različite vrste podrške pripremi za predstojeće izazove u vođenju istog.\nUdovičić je poručio da treba da utičemo na razmišljanje mladih ljudi i da im dajemo sigurnost da mogu da započnu svoj biznis kroz koncept koji je ovde napravljen.\nVeliki broj mladih koristi programe DELI prostora, više od 1.000 mladih mesečno prođe kroz razne programe i događaje, a u ovom prostoru je smešteno 12 stanara koji su osnovali svoje firme, 3 praktikanta i 4 zaposlena u novim firmama.\n„Ono što smo radili ovde u Nišu sa jako malo sredstava dalo je ogroman rezultat. Na generalnom nivou u svetu, kada 20 % mladih ljudi izađe iz ovakvih prostorija, smatra se uspešnim konceptom. Mi danas imamo situaciju da je 50 % mladih koji su izašli iz Delija, nakon godinu dana osnovalo svoje kompanije i zaposlilo nove mlade ljude i samim tim dalo jasnu poruku mladim generacijama da život i budućnost može da se zasnuje u svojim selima i opštinama i da ne mora da se razmišlja o napuštanju svojih gradova da bi se uspelo“, rekao je ministar Udovičić.\nSledeća objava: Projekat „Rovče za mlade“\nPrethodna objava: Premijer u razgovoru sa građanima Niša\n18. maja 2022., 09:11 h


Blic: Grad odbio ponudu Delte za "Sava centar"\nGrad Beograd odbio je ponudu kompanije “Delta” za partnerstvo u rukovođenju “Sava centrom”, piše današnji Blic.\nKako navodi list, na sednici Skupštine grada u ponedeljak odbornicima će biti obelodanjena odluka gradonačelnika o obustavi postupka za izbor partnera radi osnivanja zajedničke kompanije za rekonstrukciju i upravljanje “Sava centrom”, koja je doneta 5. februara.\nPodseća se da je Grad Beograd pre tri godine, raspisao tender i ponudio 49 odsto vlasništva “Sava centra” privatnom partneru, ali i mogućnost da postavi svoj menadžment i njime rukovodi u narednoj deceniji.\n“Delta” je ponudila ulog od 12,5 miliona evra iz sopstvenih izvora, a planirala je još toliki iznos iz kredita koje bi povukla na teret zajedničkog privrednog društva.\n“Finansijska ponuda je zadovoljila zahtevane minimalne uslove navedene u javnom pozivu, međutim, komisija je utvrdila da je biznis plan nepotpun u vezi sa brojem postojećih zaposlenih koji bi bili preuzeti u novoosnovano zajedničko preduzeće”, navodi se u izveštaju koji će biti predstavljen odbornicima i dodaje da se takva ponuda ne može smatrati ispravnom, pa je komisija preporučila gradonačelniku da je odbije.\n“Sava centru” je otpisan dug od nekoliko miliona evra prema raznim gradskim preduzećima, a finansijsko poslovanje i gubici su sve veći.\nEvo šta nam je krajem maja rekao potpresednik Delta Holdinga Živorad Vasić o planovima koje je kompanija imala kada je u pitanju “Sava centar”.\ndelta holding/goran vesić/kongresni turizam/Sava Centar/živorad vasić


Tanjug 25. septembra 2018. 13:40\nČAČAK – Treće međunarodno Bijenale grafike u Čačku trajaće od 11. oktobra do 5. novembra, a biće izložena dela 184 autora iz zemlje i inostranstva.\nOrganizatori projekta Bijenale grafike u Čačku prepoznali su potrebe lokalne publike za bogatijom ponudom kulturnih dešavanja, a vođeni činjenicom da je grafika u okviru postojeće umetničke ponude najmanje zastupljena, pokrenuli su projekat dugoročnog karaktera, koji će se baviti afirmacijom ove grane likovne umetnosti.\nBijenale grafike pokrenuto je 2012. godine, sa ciljem da se publici približe nove tendencije iz oblasti grafike, da se predstavi rad i dostignuća grafičkih umetnika iz sveta, kao i da se dodatno podstakne afirmacija mladih srpskih umetnika koji se bave likovnom grafikom.\nPrva dva bijenala podrazumevala su izložbe radova više od 100 domaćih i stranih autora i zabeležila veliko interesovanje medija i posećenost od strane publike.\nPrvo Bijenale grafike održano je 2012. godine, od 24. februara do 17. marta, u srednjem i gornjem holu Doma kulture u Čačku. Izložba je okupila 50 domaćih i stranih autora sa više od 90 grafika.\nDrugo bijenale grafike održano je od 20. novembra do 6. decembra 2014. Više od 60 autora – 33 inostrana i 28 domaćih, izložilo je 120 radova.\nIzložba je izazvala još veće interesovanje publike i obezbedila međunarodno partnerstvo sa Trijenalom grafike u Bitolju, iz Makedonije i Bijenalom grafike u Varni, iz Bugarske.\nOve godine svečano otvaranje planirano je za 11. oktobar u 19.00 časova u svečanom holu Doma kulture, a izlagaće se i u Međuopštinskom arhivu i Regionalnom centru i Eko parku „Jelica“.\nU Domu kulture izlagaće inostrani i domaći umetnici, a u Arhivu kineski autori, njih 70. U Regionalnom centru održaće se 12.oktobra panel diskusije na teme grafike i stvaralaštva, a u Eko parku“ Jelica“ biće izložena dela studenata fakulteta u Kragujevcu.\nPredsednik žirija je prof. Bojan Otašević sa FILUM-a iz Kragujevca, a pored njega u sastavu žirija su i Vladimir Ranković iz Kragujevca i Vesna Petrović ispred Doma kulture.


Crnogorski fudbaler ga je posvetio supruzi koja je preminula nakon kraće bolesti, a njegovim golom Bali junajted je napravio novi korak ka tituli prvaka Indonezije.\nVeliku podršku kluba i navijača ima Spasojević, još pre utakmice sa Persibom preko cele istočne tribine razvijen je transparent "Strong 9".\nCrnogorac je bio najpre najzaslužniji za izjednačenje kada se u 55. minutu nakon promašenog penala lopta odbila od Nasira u gol. Persib je potom opet poveo, a u 73. minutu je Spasojević postigao gol kada je erupcija emocija pogodila ceo stadion "Vajan Dipta".\nBali je zatim uspeo da dođe i do trećeg gola, te do pobede.


Foil ORO NERO - Tech Lifestyle\nPočetna Lifestyle Foil ORO NERO\nFoil ORO NERO\nSertifikovani fosilni hrast star 8.000 godina i vezovi optočeni 14-karatnim zlatom\nFoil skije su rođene i odnegovane u malom selu smeštenom u severnoj Italiji, između Alpa i Jadranskog mora.\nLjubav prema sportu, prirodi i pokretu – i fasciniranost dubokom vezom između ovih elemenata bili su inspiracija za nastanak brenda Foil.\nAndreas Pihler (Andreas Pichler), nagrađivani dizajner, umetnik i takmičarski alpski skijaš prihvatio je legendarne temelje brenda Foil ,a potom uz dragoceni doprinos tima vrhunskih majstora, dizajnera i sportista, oblikovao je brend Foil u ono što vidimo danas.\nViše od deset godina intenzivnih analiza, razvoja i testiranja je uloženo u Foil skije sa samo jednim ciljem: da se naprave skije sa performansama na nivou Svetskog kupa, koje su u savršenom balansu sa telom, u harmoniji sa prirodom i koje sa estetske strane slave vanvremensku lepotu skijanja.\nFoil skije su najiskreniji izraz životne želje da se stvori autentična „Umetnost visokih performansi“.\nRezultat toga je otelotvorenje vrhunskog inženjerstva i superiornog dizajna.\nPoput vrhunskog kuvara, tim ljudi u kompaniji Foil je naučio ne samo kako da odabere samo najkvalitetnije sastojke, već i kako da ih ukombinuje na način koji je proizveo skiju koja je jednako zadivljujuće lepa koliko je i vrhunsko zadovoljstvo skijati na njoj.\nPrethodni tekstNova Porsche katamaran superjahta ima više oblina od modela 911\nSledeći tekstSleepPhones – Rešenje za bolji san\nTOP 5: Satova za 2022. godinu\nBrend Ressence je upravo izbacio zacrnjenu verziju svog čuvenog sata Type 3\nTEST: Mercedes-Benz EQA – Savršen za novu generaciju\nPrelepi Ferrari 296 GTB je definicija zabavne vožnje\nJEANNEAU CAP CAMARAT 7.5 CC/WA – Novi motorni brodovi okrenuti ka budućnosti JAHTINGA\nTerenac Maserati Grecale je izuzetan svakodnevni automobil\nSaradnja brendova Omega i Swatch preti da sruši internet\nSeiko Prospex Speedtimer Oregon22 Limited Edition SRQ041\nSEA RAY – Nagrada za najboljeg nautičkog proizvođača\nOvo je Lotus Eletre, prvi Lotusov električni terenac\nNova era Micro LED tehnologije